Aung Myint Thang Nih Khamhnak Tlau Kho Maw Timi Kong A Chim Cu A Fiang Bak! – Chin 11 News\nAung Myint Thang Nih Khamhnak Tlau Kho Maw Timi Kong A Chim Cu A Fiang Bak!\nKHAMHNAK A CO CANGMI HI KAN TLAU TTHAN KHO TI MAW?\n1. KHAMHMI HI TLAU TTHAN KHO USIH LAW, PATHIAN INCHUNGKHAR MEMBER IN LUH/CHUAH LENGMANG NA HAU HNGA\nKhrih khamhnak kan co cang ahcun Pathian inchungkhar ah member kan si (Johan 1: 12). Sualnak kan tuah caan poh i kan khamhnak a tlau i kan i zuam caan poh i khamhnak kan hmuh asi ahcun Pathian inchungkhar chung in hlawnh lengmang, luh tthan lengmang kan hau hnga. Kum khat ah voi 1000 hrawng Pathian inchungkhar ah member na si hnga i voi 1000 hrawng member in an in chuah lengmang hnga. Thlarau in hrin na si caan le si lo caan kha nazi pakhat hnu pakhat ai thleng lengmang fawn hnga. Na hrin tthan caan, tthan lo caan kha ai chawng peng hnga le na lung a mit hnga.\n2. KHAMHMI HI TLAU TTHAN KHO USIH LAW, THIANG THLARAU HI KAN CHUNG AH A LUT LULUKMI/ ACHUAK LULUKMI ASI A HAU HNGA\nKhamhnak a co cangmi hna cu kan chungah Pathian Thiang Thlarau kha a um (1 Kor. 3: 16). Pathian duhning in kan um caan poh ah Thiang Thlarau hi kan chungah um sehlaw, Pathian duh lo ning in kan um caan poh ah Thiang Thlarau hi chuak lengmang sehlaw, kum khat chung ah na sin in Thiang Thlarau a luh/chuah hi voi thong hra cu a si hnga. Khamhnak na co nakhnga na chung i Thiang Thlarau a um liote ah nangmah le nangmah nai thah na hau hnga. Thatnak na tuah lo lio hna i motor accident hna i na thih sual ahcun na lo ko hnga. Thiang Thlarau cu zumtu hna sin in a lut lulukmi le a chuak luluk mi asi lo ti kha va thei.\n3. KHAMHMI HI TLAU TTHAN KHO USIH LAW, VANMI NIH AN RIAN AN TTUAN CAWK HNGA LO\nKhamh cangmi hna cu vancung ah kan min ttial a si (Luke 10: 20). Nunnak cauk chungah kan min ttial asi. Pathian duh ning i na um caan poh ah na min hi vancung ah ttial asi i Pathian duh lo ning i na um caan poh ah vancung i na min i hloh asi ahcun, sualnak na tuah caan poh ah vancung i na min hi hloh a hau hnga i tthatnak na tuah caan poh ah na min hi ttial tthan lengmang a hau hnga. Sualnak cu atu le atu na tuak caah na min hi ttial lengmang le hloh tthan lengmang a hau hnga i na min ttial le hloh ah vanmi hi a re a thei tuk hnga i vancung a numanak zong hi vanmi nih an thei phah hnga lo.\n4. KHAMHMI HI TLAU TTHAN KHO USIH LAW, BIBLE NIH KHAMHNAK A TLAU TER KHOTU SUALNAK HI A FIANH HNGA\nMi tampi nihcun khamhmi hna hi hell ah kan kal tthan kho ti an zumh. Asinain zeibantuk sualnak tuah ruang ah dah khamhnak hi a tlau ti kha an chim kho lo. Zudin ah a tlau a timi an um, lainawn ah a tlau a timi an um. Lihchim ah teh a tlau hnga maw? Thil thiang lo kan thinlung in kan ruahmi ruangah teh a tlau hnga maw? Sualnak lawngte an si cio ko. Zeibantuk sualnak dah khamh tlau le tlau lo nak caah ari asi? Khamhmi hi tlau tthan kho usih law, Bible nih khamhnak a tlau ter khotu sualnak hi a kan fianh hnga lo maw?\n5. KHAMHMI HI TLAU TTHAN KHO USIH LAW, PAUL HI MI RUREU ASI HNGA\nPaul nihcun Khrih dawtnak he a kan tthen kho tu ding cu sermi thil vialte lakah pakhat hmanh a um lo (Rom. 8: 37-40) a ti. Kan khamhnak hi a tlau khawh tthan asi ahcun Paul chimmi hi a dik hnga lo i Paul hi mi rureu asi hnga.\n6. KHAMHMI HI TLAU TTHAN KHO USIH LAW, JESUH I MI HROKHRAWL ASI HNGA\nJesuh nih, “Fapa a zummi poh cu zungzal nunnak an ngei (John 3: 36) a ti. “Fapa a zummi poh cu thihnak in nunnak ah an lan cang” (Johan 5: 24) ti ah a ti. Jesuh nih khamhmi cu zungzal nunnak an ngei a timi kan ngeih tthan lo ahcun Jesuh chimmi hi bia dik a si hnga lo i Jesuh hi mi hrokhrawl asi hnga.\n7. KHAMHMI TLAU-TTHAN KHAWHNAK NA ZUMH AHCUN, KHAMH NAI FIANG LO\nPathian nih a ka khamh cang tiah nai lawm ngai ko hnga. A ca ah rian zong faakpiin na ttuan ko hnga. Laam le kui zong na hmang ko hnga. Asinain khamhmi kan tlau kho ko rih ti na zumh asi ahcun vancung na kai lai le lai lo, khamh na si te lai le si te lai lo nai fiang rih lo tinak asi. Hmailei ah zeiti na um te lai kha nai theih rih lo caah khamh na si lai le si lai lo nai fian rih lo tinak asi hnga. Khamhmi si lai le lai lo ai fiang rih lomi cu khamh ai fiang lomi he nan i khat bak ko.\nMi cheu nihcun sualnak ruang ahcun kan khamhnak cu a tlau lo, zumhnak dang, biaknak dang i kan kal i Jesuh kan zumh ti lo ahcun a tlau lai an ti. Asi ah, thil ttha asi mi, phaisa khi kan hlonh bal maw? Sui khi kan hlonh bal maw? Phaisa le sui nakin a ttha deuhmi Jesuh cu khamhnak a co cangmi nihcun an hlonh hnga maw? An hlonh bal lai lo. Khamhnak a co mi nih an zumhnak cu an ruahnak ah ai bunh lo, a rawk kho lomi Bible biatak ah ai bunh. Judas nih Jesuh a hlonh cu a hrintthan lo caah asi. Jesuh nunnak cu rak ngei selaw a hlonh bal lai lo.\nKhamhnak hi a tlau tthan khomi va si selaw, lawmhpi awk zong a tlak hnga lo. Khamhnak kan co ko zongah hmailei ah kan thlau lai le lai lo hmanh ai fiang lomi thil asi hnga i i lawmh dingmi khamhnak zong asi hnga lo. Khamhnak hi a tlau khomi asi ahcun Pathian fa na si caan le Sehtan fa na si caan hi atu le atu ai chawng lengmang hnga i Pathian fa na si le Sehtan fa na si kha na tleidang kho lai lo, na lung a mit lai.\nAsinain khamhmi ka si na ti i sualnak tuah kha a poi i na chiah lo ahcun na hrintthan lo bia asi. Na thih ahcun Hell ah na tla lai.\nBible ning in a kalmi nih khamhmi kan tlau kho ti lo an ti. Bible zei i a rel lo i mah tuaktan ning in a kalmi nih a tlau tthan kho an ti. Jesuh khamhnak kan co lawng a zaa lo, kanmah hi ka fel peng ve a herh an ti.


President Trump khrifah pawl a tanh ning a langter cang; Democrat pawl cu Khrihfa dohtu pawl nan si tiin fakpi in a phomh hna\nPresident Trump nih Coronavirus ruangah small businesses a ngei mi pawl khamhnak caah Congress $250 billion a hal, mah kongah hin Democrat pawl nih an cohlan lo deuh caah buainak a chuak. President Trump nih Nancy Pelosi cu na khua ah um peng hla, Washington ah rak kir law, USA mipi caah rian rak ttuan tiin fakpi in a soisel. House Speaker Nancy Pelosi, Fox News Sunday ah President Trump ruangah 2017 in scientific evidence vialte cu zeihman a rel a si lo. Coronavirus ruangah mah bantuk in USA kan buainak le shutdown a si nak vialte le economy a tla cuamah mi vialte hi President Trump ruangah a si, Leader nih cun zeibantuk thil a tlung zong ah amah nih ttuanvo a lak ngam ding a si ttin fakpi in Trump cu a soisel\nPresident Trump nih cun zeibantuk ttuanvo hman a lak ngam lo, midang thiamlo lawngte ah a cangter i, midang a puh tawn hna, midang puhnak lawngte a kawl peng tiah a chim. Ahlan ah midang puh ding a kawl mi kha cu thei thiam ding a si ko, natein atu cu Donald Trump a duh ning le atuah mi vialte hi cu kan zulh kho ti lo, science, science, evidence, data dihlak hmangin thanchonak kan kawl cang lai tiah a chim\nPresident Trump nih America reopening caah a tuah mi phase 3 kha, Dr. Anthony Fauci, director of the National Institute for Allergy and Infectious Diseases nih American economy a tla cuamah mi khamhnak caah thil tha tuk mi a si lai tiah a chim.\nPresident Trump nih US states dang dang ah Coronavirus lockdown ruangah Khrifah hna cu hmuhsit ngai an si tiah a chim, Ramdan lio ah Muslim pawl hna cu zalawng tein umter an si lai tiah a zum ning a chim. Khrifah Biak inn ah a pum mi hna cu an tlaih thluamah hna i, Muslim pawl hna cu zeitin hman an ti lo.\nImams, ministers, rabbis te pawl hna zong hi an duh poah in an um ko. kei hi zumnak ah a hngakchan mi ka si i, zeibantuk zumnak hman ka ngei zong ah a pawi lo, natein kan politician pawl nih duhdanhnak an ngei tuk i, Kan ram ah hin zeidah a tlung ti ka thei lo, natein Khrifah a zum mi hna cungah duhdanhnak an ngei ti cu fiangtein ka theih. ‘And they seem to think and I don’t know what happened with our country, but the Christian faith is treated much differently than it was, and I think it’s treated very unfairly.\nBe the first to comment on "President Trump khrifah pawl a tanh ning a langter cang; Democrat pawl cu Khrihfa dohtu pawl nan si tiin fakpi in a phomh hna"


US Bawmhnak Pek Dingmi Stimulus Check Kong Thawngpang Tha – Kawltu Team\nUS Bawmhnak Pek Dingmi Stimulus Check Kong Thawngpang Tha\nUS Treasury secretary STEVE Mnuchin nih hmaizarh chungah cozah bawmhnak $600 kuat dih nan si lai tiah Zahan ah CNBC interview ah a chim. Kum khat income $ 75000 tang a ngahmi paoh nih hmuh a si lai. Kum thar laksawng tinak si ko. Minung Pakhat Nih Stimulus Check $600 Cio Ngah Si Lai:\nCongress palai pawl cu weekend zongah din loin meting an tuah hnu ah US$900 billion economic relief package cu White House, Republican le Democrats hruaitu hna lungtlinnak an ngei cang. Mah lungtlin mi chungah minung pakhat nih $600 cio pek dingmi zong a tel chih. Asinain kum khat ah minung pakhat nih US$ 75000 nak tlawm a hmumi lawng nih an co lai. Source: Salai Lairamthang\nRelchap:-Laipa bak nih Trump catialmi fak lak in comment a pek ve. Zahan tihni khan Trump nih tutan US ithiamnak kong ah a lung a tlin lonak kong fak tuk in a langhter than. Trump nih a timi cu Tutan US ithimnak hi US tuanbia ah Fir le hrokhrol i ithimnak nganbik tiah a langhter. Hi kong he pehtlaiin Lai pa zong aa sum kho ve ti lo. Lai pa nih hin Trump bak hi a phomh chih. Hi ti hin a langhter ve.\n← Chhe Kuh Fapa te cu a Celh Hrim lo. ( A nu le Tuluk pa he aa Duh diam fawn)\nGOOD NEWS:- US Bawmhnak cu Trump nih $ 600 timi in $ 2000 bak kai ter dingin Congress ah nawlnak a tuah cang. →


Palek nih tlaih awk ah an kawl mipa cu a eek rim in an tlaih kawh – CHIN IDOL\nPosted on July 12, 2019 Author chinidol.com\tComment(0)\nClay County Palek zung nih July/9/29 ni ah khan an Twitter account ah ttah lak nihchuak tiah ca pakhat an post.mah cu tuni ah Clay County palek zung nih tlaih dingin kan kawl mi cu kan tlaih kawh cang timi kong si.\nAn tlaih mi pa Kong tu cu fiang in an tial lo.mah pa hi Clay County palek zungah mah pa hi tlaih piak ding report an tuah.misual pa cu a thuh caah kawl an I hngarh ngai.mah lio ah cun thawng pakhat an theih I mah ahcun a hriamnam mi zong an theih chih.thawng an theih nak zawn cun an va kal hnawh I an tlaih kawh.\nMah pa hi a thuh nak ah a eek chuak tuk I a sim kawh ti lo ruangah a eek I cu thawng lawng cun palek nih an tlaih kawh.\nA ruahhlan ah Aa Tthen dingmi hna Korea minthang Song Kye-Kyo le Song Joong-Ki\nKorea ram mi lawng si loin vawleicung mi dihlak ti awk in thazang petu tampi ngeimi le thei mi hna minthang nupa Song Joong- Ki le Song Hye-Kyo an si, Tu lio ah an mah pahnih an I pehtlaih nak Kong thawngpang a hun Thang. Korea ram mi Lemcang thiam nuva hna Song Hye-Kyo le […]\nbawlung chuih refree pawl nawl ngeihnak pawl—-\n(1)Brazil ah Football Friendly Match ah chuih lio i Refree nih panalty a pek mi hremnak zei i a rel lo mi player pa cu pistol in thi lakin a kah hnu ah rang cungah rianrang in a kai i a zam diam. (2)Kum1999 ah khan Manchester khua i Hollingsworth Junior foot-ball team le Stalybritdge […]\nMitlau—-Yangon ah lainu Roslyn a tlau a hmu mi nan um cun\nPosted on May 8, 2019 Author chinidol.com\nA pa dam lo mi cawngh dingah Yangon a voikhatnak phak si mi lainu Roslyn kum(18) tlau a hmu mi nan um ah.cun a tanglei phone number ah hin thawng kan thanh teuh tiah chungkhar lei nih zangfah kan in nawl hna. Phone-09795597886/0943123976/09779226954\nUS ram Kentucky khua ah Wisky Zu an chaih nak kudawng meikang caah nga tampi an thi


Ahmanthlak Hi Kum 18 Si Rih lo Mi Nih Hmeh Piak Ah Cun Apoi Lai!_+ – The Chin World News\nAhmanthlak Hi Kum 18 Si Rih lo Mi Nih Hmeh Piak Ah Cun Apoi Lai!_+\nMarch 16, 2020 admin Myanmar Celebrity\nAmui adawh hein ataksa that si ango si cu bantuk tein cun dawh lei le sexy leiin avan lar thluahmah ko i akonglam athei cang mi hna nih cun nan rak ngai sang men lai athei rih lo mi nih cun model sawhsawh ah nan rel lai.\nKawlram chung ah a lar taktak ve mi Doctor sinak an rak chuh mi model nu “Nang Mwe San” cu a cian chin lengmang ko cang hi teh. Kan Thinzar Wint Kyaw tluk pei ai timh ve ko cang hi, Tutan a hmanthlak pawl cu pader thawm le bang nih hin cun zoh ngam ding bak khi a si loh. A ngamh sang chin lengmang ko cang hih.\nModel minthang pakhat a si caah mipi zong nih hmuh kan duh cio lai kan thin cu a hung lem lai loh ka ti caah ka van in hrawm mi hna a si. Khah si le a tanglei ah a van post thar mi a hlun deuh i a rak post mi zong kan van lak chih mi a um van bih tti ne hna usih.\nPrevious Post:Benjamin Sum Le Esther Hna Caah Cun An Nun Chung Vialte!_++\nNext Post:Fa Pawi Liomi Nu Cungah Thil Thalo Ngai Acang!_++


Ral Ituknak Thawngthanh Kongah”Lai Thluak In Tuak Hlah Usih !!// – KAWLTU NEWS\nRal Ituknak Thawngthanh Kongah”Lai Thluak In Tuak Hlah Usih !!//\nSeptember 10, 2021 September 10, 2021 kawltunews\nRal Ituknak Thawngthanh Kongah”Lai Thluak In Tuak Hlah Usih !!\nA tulio kan ram chung i kahdohnak kongah ka ruah ning le ka hmuh ve ning cu,”Hakha ah CDF le Ralhrang an ikap tiah mi pakhat nih a dik ning te in a post.\nA post hlanpi khan ralhrang pawl nih an central ah chenan an tuk diam cang hna ti kha mipi kan ifian a herh.Chin mi nih a post ruang ah ralhrang nih an ikah kha an theih a si lo,an mah ralhrang nih cenan an tuk hna ruang tu i an theih mi khi a si.\nCucaah,Lungler ah CDF nih Ralhrang sakhan an kah ti mi kha a dik mi a si caah a post mi nih an i kahnak kong a post tik ah mawhchiat awk ah kei ka ruat lem lo.\nAmah belte khua le khua kar an i kahnak pawl belte tu cu an i kah dih hnu,thawng fiang theih dih hnu laengah an i kahnak hmun le an i kah ning pawl ttial ah a ttha hnga.Cuhlan paoh cu khua kar i kahnak cu a hmun langhter rih lo in post ding tu khi a sihnga,cucu a dik ning deuh a si in ka ruah fawn.\nCucaah,Chinram chung i ,Falam ah maw Mindat ah maw ,Hakha,Thantlang ah maw an i kah ahcun post bak ding ah ka ruah,nan post lo zong ah ralhrang nih an Central lei an chimh manh diam hna ti kha theih ah a ttha.Khua chung an i kahnak an post ah khan kan miphun ralkap caah ralrinnak tampi a peek chin hna lai i an um nak hmun cio in an rak iralring lai caah thil ttha deuh a si.\nNan post ruang ah dalaan nan si,Ralhrang thawng nan thanh hna ti mi cu,Lai tuak in kan hei tuak sawh bia ah kei ka ruah ko hih.\nNote: Post ding mi belte,Khua chung le khua kar kha tthen thiam ah a ttha hnga. Kailawm\nCredit : Pu Tin Duh Thang\n← Tuni Lungler Khua i Kahnak Thawngpang A Hnubik UPDATE.\nZahan CNA/F Le PDF Thawngpang Theih Cu Lungthin A Nuam Kho Tak Tak. →


Jesuh Lungput Ngeih Kan Herh | Radio Veritas Asia\nJesuh sinah khan mithinghmui pakhat kha a ra i a khuk aa bil i, “Na duh ahcun na ka thianter khawh” tiah bawmhnak kha a hal(Mark 1:40).\nHlaan Jesuh chan lio ah hin thinghmui zawtnak nih a tlunhmi hna hi thlop khawh mi zawtnak a rak si lo. Cu ruangah mithinghmui paoh kha mithi mi hna bangin khua leng ah rak chuah an rak si. Cu a silo ah, mithinghmui hna an hmuh hna ah cun a dam mi hna nih zawtnak chawnh an si lo nak hnga ding caah a langpar in rak hrial an rak si. Tu chan Covid-19 zawtnak a ngei mi hna ttih an si bang khin rak ttih mi an rak si.\nSihmanhsehlaw Jesuh nih cun thinghmui zawtnak kha ttih loin a sin ah bawmhnak a hal mi paoh kha a dam ter ko hna. Thinghmui zawtnak a ngei mi hna cu minung mi dam hna nih rak hlawtmi an rak si caah: “Jesuh nih cun a zaang a fak ngaingai i a hei banh i a hei tonh. Nangmah thianter kha ka duh”(Mark 1:41)tiah a ti ko. Zeicah kan ti a si ah cun Jesuh nih minung zawn a ruah ruangah a si.\nKan Bible cathiang chungah Jesuh ti loin aho nih dah thinghmui zawtnak a ngei mi hna kha a kut in a tongh hna i a damter kho tu nan hmuh bal cio hnga? Mithinghmui hna zong nih zeitlukin dah hi bantuk thleidan an si nak ah hin an lung a fah ve hnga?\nNihin kan vawlei pi ah aho khi dah chunglei in thinghmui zawtnak a ngei mi kan si ve hnga? Nang le kei nih teh hlaan lio bangin mi thleidannak kan ton ve a si ah cun kan celh ve cio hnga maw? Jesuh sinah kal in kan dam lonak thlop kan si ve nak hnga ding caah bawmhnak kan hal bal ve maw? A si lo ah lung rethei khuaruahhar vansang in a um mi hna nih bawmhnak a kan hal ah siseh, biaruah a kan duh ah siseh, Jesuh bangin bawmhnak kan pe ve bal cang hna maw?\nJesuh bangin a kan herhmi hna cungah kan kut samh khawh i zuam ve hna u sih.


Isaiah 7 (Isaiah 7)\nHakhaKawlCa kDal 7Cang\nAhaz Siangpahrang Sinah Cahmi Bia\n1Siangpahrang Ahaz nih Judah ram a uk lioah khan raldohnak pakhat a chuak. (Ahaz cu Jotham fapa a si i Jotham cu Uzziah fapa a si.) Siria siangpahrang Rezin le Israel siangpahrang Pekah nih Jerusalem kha an tuk, sihmanhsehlaw an la kho lo. (Pekah cu Remaliah fapa a si.) *7:1: 2Sia 16:5; 2Cha 28:5-6\n2Judah siangpahrang nih Siria ralkap hna cu Israel ram chung kha an phan cang, ti kha a theih tikah, amah le a mi hna cu an thin a phang tuk hringhran i thlitu nih thingkung a hninh bantuk khin an i hnin.\n3 Bawipa nih Isaiah cu a thawh i, “Na fapa Shear Jashub * Shear Jashub sullam cu mi tlawmte lawng an kir ṭhan lai tinak a si. Dal 10.12-22 zong zoh rih. kha i ṭhit law Siangpahrang Ahaz cu hung tong tuah u. Puan taktu pawl rianṭuannak hmun, cunglei tili in ti a rung luannak tidong a donghnak ah khan nan va hmuh lai. 4Amah cu, i ralring peng in lungdai tein um ko, lau hlah, awlokchong in um hlah, nan va ti lai. Rezin Siangpahrang le a mi Siria mi hna thinhunnak le Siangpahrang Pekah thinhunnak cu a mit dengmangmi thingthu bul pahnih khu tluk fang men a si ko. 5Siria ram nih hin Israel ram le a siangpahrang he ṭhurual tlu in Judah ram dohnak khua kha an khan. 6Judah ram cu vung chim i cu ramchung mi hna cu vung lauter i anmah lei i ṭanter i Tabeel fapa kha bawiṭhutdan cung i ṭhutter kha an i tim, nan va ti lai.\n7“Sihmanhsehlaw Bawipa keimah hrimhrim nih, hihi cu a si bal lai lo ka ti kha nan va chimh lai. 8Zeicahdah a si bal lai lo? Siria cu Damaskas nakin a ṭhawng deuh lo i Damaskas cu Siangpahrang Rezin nakin a ṭhawng deuh fawn lo. Israel tu cu, kum sawm ruk le kum nga chungah hin a rawk tuk lai caah miphun pakhat ti awk tlak hmanh in a dir kho lai lo. 9Israel cu Samaria khua nakin a ṭhawng deuh lo i Samaria cu Siangpahrang Pekah nakin a ṭhawng deuh fawn lo.\n“ ‘Na zumhnak a ṭhawn lo ahcun, na hmun hrimhrim lai lo,’a ti, tiah hung chim,” a ti.\n10 Bawipa nih Ahaz cu bia dang pakhat a cah ṭhan i, 11“ Bawipa na Pathian cu hmelchunhnak pakhat in hal tuah, a thuk lei ah mithi khua in a hung chuakmi hmelchunhnak tluk zong thuk ko seh, a sanlei ah vancung in a rung ṭummi tluk zongin sang ko seh, a ti.\n12Ahaz nih cun aa thawh i, “Hmelchunhnak cu ka hal lai lo. Bawipa cu hneksak del zong ka duh lo,” tiah a leh.\n13Cu tikah Isaiah nih cun aa thawh i, “Siangpahrang David tefa a simipa, ka bia hi ngai tuah. Hi tlukin minung ing na puanter cang pinah hin maw Pathian ing cu na puanter rih lai? 14Atu cu Bawipa hrimhrim nih hmelchunhnak an pek lai. Fa a pawi liomi nu pakhat a um i fapa a hrin lai i a min ah Immanuel * Immanuel sullam cu Pathian kan sinah a um tinak a si. sak a si lai. *7:14: Mat 1:23 15A hung upat i chiaṭha thleidang kho a si tikah a rawl cu cawhnuk le khuai hliti an si lai. * cawhnuk le khuaihliti hi a vak lengmangmi miphun rawl an si. 16Cu caan a phak hlanah, nangmah an hrocer lengmangmi siangpahrang pahnih hna ram kha chuahtak an si lai.\n17“Israel pennak le Judah pennak an i ṭhennak in atu tiangah harnak a tlungmi vialte hna nakin a har deuhmi harnak cu nangmah le na mi hna le siangpahrang innchungkhar dihlak cungah Bawipa nih a tlunter lai — cu a tlunter dingmi cu Assiria siangpahrang kha a si!\n18“Cu caan a phak tikah Bawipa nih Izipt mi kha fifik in a kawh hna lai i Nail tiva a vaṭeng a hla bikmi hmun i a ummi tiang khan tho bantukin an ra lai, Assiria mi zong kha a kawh hna lai i khuai bantukin an ra ve lai. 19A thukmi horkuang chung le lungpang chung lungkua vialte kha a khah in an khat lai i hlingbur vialte le saṭil tlonnak ram vialte ram kha a zual in an zual hna lai.\n20“Cu caan a phak tikah, Bawipa nih Zufrates tiva ral i a ummi sam mettu pakhat kha a hlan lai i cu sam mettu nih cun nan khahmul le nan lu cung sam le nan takpum cung hmul vialte kha an meh dih hna lai — cu pa cu Assiria siangpahrang kha a si lai!\n21“Cu caan a phak tikah lothlopa pakhat nih cawpino pakhat le mehehpi pahnih lawng a ngeih hmanh ah, 22an hnuk kha tam tuk hringhran a chuah lai caah duhdim tein aa za ko lai. Asi, ram chung i a tangmi vialte nih cawhnuk le khuai hliti ei awk an i ngeih dih cio lai.\n23“Cu caan a phak tikah, mitsur ruang ruang khat ah a man tangka thong khat a simi ruang, ruang thong khat an umnak lo ṭhaṭha hna kha an bua dih lai i hlingbur le hling le so lawnglawng an khat dih lai. 24Khika ah li le thal aa put lomi cu ahohmanh an kal ngam lai lo. Asi, ram hi a pumpi in hlingbur le hling le so lawnglawng a khat dih lai. 25Rawl an rak cinnak tlang vialte kha hling nih a khuh dih hna lai caah cuka ah cun ahohmanh an kal duh ti lai lo. Caw le tuu tlonnak hmun a si lai,” a ti tiah a ti.


Lai Ralkap Na Luh Lo Ahcun Kawl Ralkap Thilphur Le Khuankham Ah An In Hmang Te Lai! – Chin 11 News\nLai Ralkap Na Luh Lo Ahcun Kawl Ralkap Thilphur Le Khuankham Ah An In Hmang Te Lai!\nZahan Hakha lei thawngpang theih ah ngeih a chia taktak zaanttim le khuamangah inn ah rakluh hnawh i raktlaih mifir le damiah kan si ttung lo sualnak ngei lo an kan tlaih i thong an kan thlak an kan thah. Hmai lei ah a tu nak in a zual deuh rih lai aa thok ka lawng si rih.\nCaan sau deuh cun CNA meithal puak te lai cu tik ah a hlei in a tem ding cu khua te lei an si ve te lai i ral ring uh cu caah kan mah kan i ven khawh nak hnga le kan him nak caah cun CNA ah luh i meithal tlaih tha bik khuate a um mi mino a tu i CNA na luh lo cun ralkap nih thil phor le kuankham ah an in hman te lai caantha um lio ah i tim tuah cang uh. Kan him nak ding kan miphun himnak ding caah meithal tlaih tha bik u le nau hna.\nKa nolh lai Chinmi meithal tlai kho paoh CNA ah lut dih uh kan ram himnak zong a si lai i kan mah pumpak him nak zong si lai. Ralkap nih mithah zei an rel lo meithal kan tlaih lo cun zeitik caan paoh ah an kan tlaih lai thong an kan thlak lai an kan thah lai chin mi nang peng kei peng ti hrimhlah a tu ah kan lung a rual lo cun a zungzal nunbu hell tlak bantuk kan si lai kawlralkap sal ah kan tang len lai. Catialtu: JB Cung


May 27.2021: zei ruangah Bomb Puak a Tam? KNU nih Ralkap an That zat an langhter (+Video) – Buanchukcho\nTuzing thawngpang a si Laiholh tein thawngthanh mi a si caah tlamtling tein ngieh khawh cio rak i zuam hna usih. May 27.2021: zei ruangah Bomb Puak a Tam? KNU nih Ralkap an That zat an langhter,Sii Bawi Mit an kap.. A tanglei ah A Video kan van chiah van bih hna usih.\nThawngpang dang relchap : Tlangcung Hriamtlai PNO Le Ralhrang An Tang Ti Nak Le Thawngpang Dang Pathum\nMay 26 TCP Thawngpang Neknawi (News in brief) Mindat Ah Ralhrang Hmanhmi Bomb An I Lamh Sual I Mino Pahnih An Thi.Mindat peng Bukun khua kahdohnak in hnu a tolhmi ralhrang hna nih an hmanhmi bomb an i lamh sual caah CDF-Mindat chungtel mino pahnih an thi tiah theih a si.“Ralhrang hna nih khan bomb an hmanh ta hnuah hnu an tolhmi a si. Ralhrang hna cu pathum pali tibantukin a pikpak tein an ra lai an kan kah sual lai ti an phang i an ngiatthlai hna nak ah atu bantukin bomb an i lamh hi a si” tiah CDF-Mindat hruaitu pakhat nih a chim.A thimi hi Tam Ling le David an si. An hawipa Tam Hung zong fak ngai in hliam a tuar tiah theih a si. (Than Lwin khet)\nMay Thla Chung KNU Le Ralhrang Kahdohnak Ah Ralhrang Lei A Thimi 128 An Si. May thla chung i KNU/KNLA le ralhrang kahdohnak ah ralhrang lei in 128 an thi i 180 hliam an tuar tiah KNU nih a thanh. Hi a thimi chungah an bawile zeimawzat zong an i tel. KNU lei in a thimi pahnih an si i hliam a tuarmi 9 an si. Cun mipi lei in pakhat a thi i panga hliam an tuar ve.May 5-26 tiangah KNU le ralhrang kahdohnak voi 193 a um. Ralhrang lei minung an thih lawng si loin an mawtaw 9 hrawh piak an si pin ah ti-rawl phurtu rang (horse) 12 an thi fawn. (Khit Thit Media)\nKani Peng Cu Vanlawng In Kahnak Nawl Pek A Si Caah Mipi Hna Cu Zanmui Lakah An Tlizam Hna. Sagaing ramthen Kani peng ah ralhrang nih thazaang an chap chin thluahmah lawng si loin cunglei nih vanlawng in kahnak nawl an pek caah mipi cu hna cu zanmui lakah an tlizam len tiah theih a si.“Hmasa kan zamnak cu khua he aa naih, atu cu hmasa kahdohnak hmun in a hlatnak ah kan i thial” PDF chungtel pakhat nih a chim.Kani peng hi kahdohnak a zual ngainak a si. Vanlawng in kah lai tih ah a zammi hna hi Kani peng khua 20 in an si. (Than Lwin Khet)\nKPDF Kahdohnak Tlangcung Hriamtlaibu Pa’O National Organization (PNO) Ralkap Cu Ralhrang He An I Bawm! Atulio i Kaya ramkulh kahdohnak ahhin tlangcung hriamtlaibu pakhat a simi Pa’O National Organization (PNO) ralkap nih ralhrang cu an bawmh hna timi thawng a leng.May 26 i Kaya ramkulh, Loikaw khuapi thlanglei kahdohnak ah PNO ralkap nih ralhrang cu an bawmh hna i KPDF cu an kah hna tiah khuami hna nih an chim. Hi kong he pehtlai in PNO upa pakhat Bohmu Kyaw Thu cu Than Lwin Khet nih biahalnak an tuah. Bohmu Kyaw Thu nih cun ralhrang an bawmh hna timi cu a dik lo, kahdohnak kiangkap ah kan um lio he aa ton caah a si tiah a chim.Asinain mit hmutu khuami hna nih an bawmh hna tiah an chimmi hi zumh a um deuh. A ruang cu kan hnulei, ralhrang nih nawlngeihnak an lak hnu ah khan PNO hruaitu hna le Min Aung Hlaing cu tonnak an ngei bal. (Than Lwin Khet) Credit: The Chin Post\nIndia Doctorpa Pakhat Nih Pasal Ngeicia Nepali nu Cu A Inn ah A Thlop i Voi(15) Tiang A Duh Lo Buin


PDF Htilin Nih Ralrin Pek - News and Media\nSAC ralkap nih hramhram in uknak an laak hnu in Htilin peng ah Internet le Phone line hi caan rikhiah in an pek hna, 2021 September thla in Internet line an phih i a ngah lonak hi thla 8 a luan cang. Htilin peng chung ah zatuak 50(50%) hrawng lawng phone chawnh a ngah. SAC ralkap pawl nih, rallam an sial caan paoh ah phone line an phih caah mizapi cu harnak an tong ngai ngai, tiah theih a si.\nPehtlaihnak Company pawl(ဆက်သွယ်ရေးကုမ္ပဏီ) hi mizapi nih an kan cawm tiah ruat loin SAC ralkap nih tuah u an timi hna lawng an tuah. Internet le Phone line an kan phih piak caah Consumer rights an buar. A ran khawh chung in Htilin peng chung dihlak ah Internet line hun ṭhan ding in People Defence Force Htilin (Yaw Region) nih an hal hna, tiah theih a si.\nKan in halmi hna hi nihin May 12 thawk in thla khat chung ah Internet le Phone line a ṭhat lo i, nan kan tuahpiak lo a si ahcun Htilin peng chung ummi pehtlaihnak phone tung vialte kan hrawh dih lai. Thilri cu nanmah dohnak ca ah kan hman lai, tiah ralrin an pek hna. Credit – TCP


US a hninh bak ko; US mipi nih an theih duh ngai mi amah pumpak tangka le President kong cu Twitter ah a ttial cang – Thechinlungnews\nUS a hninh bak ko; US mipi nih an theih duh ngai mi amah pumpak tangka le President kong cu Twitter ah a ttial cang\nUS President hna hi mipi tangka hmang in President si khawh nak ding caah an cawlhcang. Mipi, supporter lei nih President caah an duh mi kha, Campaign tuahnak ding caah tangka tangpi in an bawm hna.\nUS mak ngai mi cu, tangka thawhtu/Donor pawl nih President si ding in tangka in an bawmh mi kha i uapi nak ah an ruah lo. US ram caah zeidah ka ttuan khawh ve lai tiin an siang tawk tangka hmangin President an duh mi kha an vun dirpi\nTu lio US thawngpang a lar ngai mi pakhat cu, Trump nih a her a cun keimah tangka zong ka hmang ko lai tiah Twitter ah a tial. Trump hi kum 2016 President ah khan amah tangka bak in President si kha a tim mi a si. Primary election ah teinak a nga hnuah tangka in a bawmh mi tampi an um, natein a mah tangka tampi a hmang\nKum 2020 zongah a her a cun, President a si tthan khawhnak ding caah amah pumpak tangka tampi hmang a tim tthan hoi cang caah mipi nih an uar chin lengmang. White House/President salary/lakha voihkhat hmang a lak bal lo mi, a herh mi poah ah US ram le mipi caah a hlut lengmang mi a si\nTrump cu zeizawt tangka na hmang lai tiah an hal mi cu, a her ning bantuk in a si lai. Teinak kan hmuh khawhnak ding caah cun a herning tein keimah tangka zong ka hmang lai, Tu tan Election hi US ttuanbia ah a her bik mi President thimnak a si caah tiin a leh hna\nKum 2016 ah President a si khawhnak ding caah amah pumpak tangka a hmang mi kha $66 million a si. Cun midang donor pawl nih tangka an hlut mi dihlak cu $400 million hrawng a si.\nTrump hoi sin in an thei mi Bloomberg News nih a ttial ning ah cun, tu tan amah pumpak in tangka a hlut ding mi an zum ning ah cun $100 million leng a si lai tiah zum a si. Vawlei cung mirum pawl tangka an ngeizat a langter tawntu Forbes nih a langter ning a cun Trump tangka a ngei mi dihlak cu $2.5 billion — hrawng a si lai tiah a ttial. Credit- Foxnews\nBe the first to comment on "US a hninh bak ko; US mipi nih an theih duh ngai mi amah pumpak tangka le President kong cu Twitter ah a ttial cang"


Zahan Hakha Thil Cangmi Cu Ningzak Ngaingai Khi Asi. – Kawltu Team\nZahan Hakha Thil Cangmi Cu Ningzak Ngaingai Khi Asi.\nNovember 21, 2020 Pu Tawn Mang\nHakha Khuahlun sang ah aho si hngalh lo mi nih motor in tiva chung ah ek an thlet tiah sangmi cheukhat sin in November 19 ah kan theih. Hi an hlonh mi kong he pehtlai in Sangmi Pi Ci Pen nih hi bantuk ek an kan thlethnawh mi hi cu kan duh bak lo. Tuzing ti ser ah ka kal. Zei haw dah a thu ka ti, ka hun zoh i ek an thlet mi a si. Thaal a si i ti zong nih a fenh kho lo. Ka rawlei kaa zong a thaw ti lo tiah The Hakha Times ah a chim.\nEk an thlet mi hi lampi zong ah an thlautak dih. I chawhleh tik zong ah a haw a nam. Lampi ah tamtuk an thlawt pah rih. Hi an thletnak hi zaanhnih chung hrawng a si cang. A si khawh ahcun hibantuk lam le inn he aa naihnak i ek thlet hnawh hi cu kan tuahpiak ti hna hlah seh ti kan duh tiah Khuahlun sangmi Pi Ngun Hlei nih The Hakha Times ah a chim ve.\nHi an thlet hi cu kan inn he aa hlat ca ah an thlet ka thei lo. Keimah nih thletnak nawl ka pek mi an si lo. Hi a thletu zong hi kan theih hna ahcun dantat an hau tiah Khuabawi Pu Far Kam nih The Hakha Times ah a chim. Hakha Khuahlun sang khuavelnak lam cheukhat ah hin aho ti hngalh lo mi hna nih hmunthur le a dangdang zong an hlonh peng tiah kan theih. Ref: The Hakha Times\nRelchih: Trump nih Biden le aparty nih dikloin mee tampi an ka fir a tic aah mee rel tthan ding in nawl a chuah. A bik in state ngan deuhdeuh 5 ah case zong a on chih hna tiah thawng kan theih. Hi chungah Georgia State i vote an thlakmi cu kut bak in an relter ṭhan hna i Fayette County ah vote 2755 bak an hmuh. Cun vote 3000 leng zong Walton le Floyd county ah an hmuh ii a dihlak ah vote 5600 asi.\nUS ram ii State dihlak nih an vote relmi result cio hi December 8 hlan ah fehter (certified) dih ding a si. Cun December 14 ah Electoral College (state cio nih an thimmi hna Electors) nih vote thlak ding a si lai. Electoral college nih vote an pekmi hi CONGRESS nih January 6, 2020 i rel ding hi an schedule cu a si. Asinain Senate le House an lung khah nawl a si lai ii a lung aa kalh sual a si ahcun thawn khawh zong a si.\nAn lungtlin veve ko a si ii electoral college vote hi an cohlan ko ahcun January 20 ah President ding cu biakamnak an tuah ter cang lai. Kum 2020 US President thimnak vote hi State 45 nih cun an rel dih cang nain an relmi result hi certified an tuah cio rih hna lo. Cucaah US President thimnak result hi official nih thanhmi pakhat hmanh a um rih lo caah a hodah teitu a si ii a hodah a sungmi a si tihi thanh khawh a fawilo. A caan zeizong vialte an khiah dih cang tikah arau hrimhrim ti lailo. Thinlung avun tur taktak cang ko Bawipa nawl si dih koseh.\n← Aung La Nsang Te Chungkhar Hmanthlak Pawl Cu An Mak Law Law.\nDavid Lai Zong Nih A Rak Sak Ve Ko Hi Teh. →


Trump Caah Thawngpang Tha Taktak A Si, Georgia Ah Vote An Fir Mi – The Cherry Par\nTrump Caah Thawngpang Tha Taktak A Si, Georgia Ah Vote An Fir Mi\nTrump Caah thawngpang tha taktak a si. Georgia ah vote an fiarmi. Foxe News nih a chimmi rak ngaive zahanah ka tar i pakhat pa nih hi bantuk video hi cu na tuahkhawh ve ko a dik lomi a si a ka ti. Ka nih a chuak taktak lih hna an dirkamhmi hi cu.\nTrump Cungah Kai Lawmhnak Kailawmhnak cu hihi a si. 1. Isreal na dir kamh kai lawm tuk. Nangmah bantuk a bia ah adiemi an um lo. 2. Khrifa na kan dir kamh vuleicung khrihfa vialte him tein na kan chiah . kai lawmtuk. Nangmah bantuk pasaltha ka hmu bal hna lo, ka nun chungah. 3. Pathian nai bochan Jesuh khrih kha na zumh. Pathian nih an dirkamh lai i fapa Jesuh zong nih an bawmh ve lai. 4. Nu pawchung nau thah na kham. Kanmah bantuk nu saltha pasal tha chuakve hna seh na ti. Kan upat tuk i kan hmaizah tuk, Pathian zong ai lawm lai.\nUSA president ah misual hna nih an dohbikmi na si nain athawng bimi pasal tha na si. Nangmah long in na dir cingcing Pathian nih an umpi. USA president na wt laiah Pathian ka bawm nati bantuk tein Pathian nih an bawmh taktak. Democratic an tuah sernak cu anmah tu nih an tuarthan ve cang lai. Kum 4 president na tuanmi cu vulei tuanbiaah a thawngbik le a tha bik an si lai. Kum 4 na pehthan lai i, khuaruahhar in USA le vulei cung na sersiam than lai. Arawk cuahmahmi zumhnak zong na thawnter than lai. 2020 Merry Christmas zong na bia bantuk te in kan hmangthan cang lai. Pasaltha upattlak le bochantlak zumhtlak taktak na si. Teinak cu a ra lio, kan hmaika ah kan hmuhthan te lai. Sehtan pennak cu hrawh a si lai.\n← Trump Cungah Kai Lawmhnak, Kai Lawmhnak Cu Hihi A Si\nTrump Caah Thawngpang Thar, Nevada Mithi Cia Vote 1500 Kan Hmuh. →


Microsoft Dirhtu Mirumpa Bill Gates Nih President Trump Chimmi Cu Faakpi In A Al – Chin World News Evening\nCoronavirus le coronavirus nih a chuah pimi harnak kong ah Microsoft founder le billionarie philanthropist Bill Gates nih US President Trump chimmi cu faakpi in a al. Tu zing cacawn nithumni ah Bill Gates nih Twitter ah a chimmi cu President Trump nih World Health Organization bawmhnak phih ding in a timi hi ttih a nungmi a si. A tu lio caan hi WHO nih bawmhnak an herh bik lio caah a si. United States hi a tu tiang ah cun WHO ah phaisa a thawh tam bikmi an si. Cun a tu caan hi United Nations’ Health Agency nih cu hlan vialte nak in bawmh an herh bik lio caan a si, tiah Gates nih a chim.\nVawleicung ngandamnak caanhar chung i kan um lio ah World Health Organization i phaisa thawhmi ngol/phih ding timi cu ttih a nungmi thil a si tiah Gates nih Tweeter ah a langhter. An tuahmi cu hi COVID-19 a karhlo nak hnga ding caah a si i cu an ttuanmi rian cu ngol a si ah cun zei bamtuk mibu organization hmanh nih an ai an rawl kho hlei hna lai lo tiah a chim chih.\nPresident Trump nih nizan cacawn nihnihni ah khan US nih World Health Organization (WHO) ah bawmhnak an peek tawnmi cu phih ding in a thanh. Trump nih a chimmi cu WHO pawl nih coronavirus dohnak ah hin ningcang in rian an ttuan lo. A bik in China ram luhchuahnak kong ah a si. Hi organization hi kan tuahmi a kan dohtu bak an si tiah cacawn nihnihni i biachimnak a ngeih lio ah a chim. President nih a chimmi cu, vawleicung ngandamnak lei rian ttuantu dang hna he chawnhbiaknak cu kan ngei ko lai tiah a chim chih.\nWHO pawl nih hin January thla canceo ah khan China in novel coronavirus hi ai thok tiah ralrin peeknak thawng an thanh. January ni 30 ah global health emergency an thanh. Cun March 11 ah Antarctica continent dah tilo cu vawleicung ram kip ah zawtnak a phan cang tiah an thanh. Ref: ABC News


USA President Donald Trump nih India PM. Modi sinah zaangfah a hal cang. Hawikom tha an si i, zeidah law te lai\n“Economic Times” nih fiangtein a ttial cang. USA nih coronavirus cu a celh bak ti lo. Hawikom tha an si i, Trump nih Modi zaangfah a nawlh nak hi zeidah law lai?. Mr. President USA nih Prime Minister Narendra Modi sin ah malaria sii mu Hydroxychloroquine cu Coronavirus ruangah USA ah a zawtmi an tam chin lengmang caah a zawtmi zohkhennak ding caah USA cawkterh ding in zaangfah a hal cang\nAruang cu Prime Minister Narendra Modi nih India ram chungah khuasi zohkhennak si Hydroxychloroquine cu ramdang ah zuar lo in nawlh a chuah caah a si. Hydroxychlorouine hi coronavirus zawtnak zohkhennak caah atu dirhmun ah cun sii tha bik a si caah si. Mah bantuk in India nih sii ramdang ah zuar a siang lo mi cu President Trump nih Coronavirus zawtmi USA minung ka zohkhennak ding caah ka cawk te hram tiin Modi cu a chawn.\nMah kongah amah President Trump nih India lei ai zarte ni, India lei ah ninga zan lei ah Modi hi a rak chawn ti fiangternak a tuah mi a si. Hydroxychloroquine hi sii malaria zohkhennak caah sii thatuk mi le man tlawm ngai mi a si. Amah Trump nih a chim ning ah cun “Prime Minister Modi cu ka chawn i, Hydroxychloroquine tampi an serh i, India nih mah bantuk in bawmh kan halnak hi biapi ngai ah a kan chia piak” tiin nifatin News Conference White House a tuahnak USA ningani zanglei ah a chim\nIndia ram Directorate General of Foreign Trade nih cun April 4 ah Hydrochloroquine ramdang ah kuat le zuar sianglonak ding ah company sin ah theihterhnak a tuah. Trump nih a chim ning ah cun mah bantuk dirhmun kan phan cang caah India sin ah halnak kan tuah mi bantuk in an kan bawmh khawh ah cun lunglawmnak tampi an cungah kan ngei lai tiin a chim. Natein zeizat India company sin ah an hal ti mi cu a langterh lo.\nUSA ah coronavirus ruangah a zawtmi hi minung 311,637 an phan cang i, a thimi zat hi 8,454 an si cang. USA cozah cu a lungretheih tak tak cang i, Mah Hydroxychloroquine hi The India Council of Medical Research (ICMR) nih Coronavirus in a zawtmi zohkhennak ding caah a pawm mi a si\nThe Indian Council of Medical Research (ICMR) recommended the anti-malarial drug for those involved in the care of suspected or confirmed cases of the Coronavirus. Source : Economic Times\nBe the first to comment on "USA President Donald Trump nih India PM. Modi sinah zaangfah a hal cang. Hawikom tha an si i, zeidah law te lai"


Khah Lung A Hmui tuk Cang Hih Rak share Ve || Chin minih Federal Ralkap an thawk tiah History ah a um lan cang lai – CHINLAND TODAY NEWS\nChin minih Federal Ralkap an thawk tiah History ah a um lan cang lai : >Morei-Tamu thawkin Kalay – Gangaw lamthluan, Gangaw a va lanh i Ṭhilin – KyauhṬhu tiang in Chin mi nih Terap te cu a kah na, a bawh na an si dih hna. Chin mi umnak vialte ah. > Tahan Chin minih Terap Te Ralkap cu an kah hmasat hna.\n>Puahceh lawng in Hriamtling Ralkap an namh hna. > Point 4 le Thalpat, Thalphir an hmang rih lo kha.> Senthang Meithal ( in Khuahrang) Hnithawng fung le Tipep in serchawm mi thal aatlaih mi zong an um len.>Puahceh hi Lautu Chin nih Kinglang Meithal or Tumaw kan ti. Kan hmang tilo. Inn ah kan chiah sawh.\n> တောင်ခရမ်း စစ်ပွဲ ဟာ သမိုင်းဝင် စစ်ပွဲ။ Minthang bik le a hmual fak bik mi ral asi.> Tanphu Ralkap camp Embuse le mei ah a ciam hi Amazing.> Tamu Camp ah Ralfir Tactic Wonderful.> Chin mi an Ral Ṭhat nak aruang an kawl MAH & Terapte nih.>CNF / CNA nih an ral a Ṭhat ter tuk tiah fiangput in an hmuh.\n> I kap nak poah ah CNA an um ve tiah an puh hna. Abik in Tamu, Tanphu le တောင်ခရမ်း ah.\n>Ral an tuk ve lo zong ah an pawng ah Civil thuam in an um tiah MAH nih apuh hna.>Cu caah CNF / CNA hi Warning a pek hna men lai.> Kawfim CNA kong ceih le thangchia hi rak ngawl cang law a Ṭha lai.\n> Irrawaddy, Chindwin le Bago Tiva kian um mi kawl mi zong Chin btk in kan kah ve cang hna lai tiah Kuanzen an i phawmh ve cang ti asi.>ဒို့ဗမာ အစည်းအရုံး အစ ချင်းတောင်က tiah kapate le chan ah cacawn mi Terap te nih an hrawk.> Federal Army hram thawk Chin in ti zong an hrawk ve te men lai. Kawlte cu an zia asi le.\n> CRPH in Federal Zauk pennak kaa ruahchan ngam lo. Federal Army cu lamlam!> Chin GZ Vision, Mission, Goals, Objectives, Target hi CRPH nih hlawh a tlin ter khawh lai tiah ka hna bei sei lo.\n> CNF tu he kal Ṭi usih.>Ṭhawnter chin usih alam kip in. > Human Resource cu Hakha Mino lawngin a thong a leng lai ka zumh. 1000- 3000.\n> CNA hi arau hlan ah a kap khawh men MAH nih.> Tanphu lei ka u le ka call hna.> Ralkap nih Natchaung le Chaungkhuah velchum an remh hna. > Mipi tlaihmi Ralkap 9 le Ralkap nih tlaih mi 6 he i thlen ding; Chin miphun Sandah piah mi Meithal in kah bak lo ding in bia i kam uh an ti ve hna.\n> Tanphu le Yanci Aung cu meikhangh in hrawk cikcek an timh Terap te nih.\n> Nain nihin zan lei ah Ralkap nih kan in lenkai hna lai i remhnak kan ser lai an ti ve hna. Credit : Rung Kyaw\nChinpa Palik Dirhmun In CDM A tuahtu nih Khua Mipi Ai Sawm Hna i Palik Sakhan An Va Doh i Palik (5) An Thah Hna i Amah Zong A Thi Ve


Khuaiti Zuu Catial Mi Te Cu Thinlung A Tong Kho Tak Tak. – Kawltu Team\nPhilh khawh ti lo ding nithla vialte, Co ti lo ding Dawtnak thiang he..Tlaihchanbik hawikom dawtu vialte, Ton than khawh lo ding drihmun he . Hmanseh a hohmanh ka tuanbia dihdongh tertu zoh than ding a ruang an si lo.\nKeimah hlei um lo , mah ke cung dir in tluk tik caan paoh a tho than ding . Nunnak nih pekmi sining paoh te cohlan ding , Ka cohlan ding a har bik sihmanhseh, Sining in cohlan ding ruahnak leng sihmanhseh , dihumnak in ka lung ka thlet, Theithiamtu sinah. Credit : Khuaiti Zuu\n(Mah capar hi van rel chap) US Citizenship questions cu tlen dih a si cang, cuhlan ahcun citizenship questions hi(100)lawng a si tawn i cu chung ahcun questions(10)hal a si i cu (10)chungah(6)thiam ahcun biahalnak cu awn(pass)a si tawn, atu cu questions (128)bak a si cang i biahalning zong an thlen dih cang. Hi (128)chung ahhin (20)questions hal a si te lai i cu chungah (12)thiam ahcun awn a si cang lai. A har deuh ngai cang lai tinak a si.\nA tang video hi US citizenship a phi rih lomi caah a thar an thlenmi ka download mi a si.\nA cung i aihre rawng in an ṭialmi khi biahalnak(meekhun)a si i a tang ah a rang rawng in an ṭialmi khi (a phi) bialehnak a si lai.\nVideo Credit : Van Bik Sawmhal\n← Rev. Robert Thawng Zam Nih Sermon Tawite A Chim Mi Cu A Tha Kho Tak Tak.\nEsther Nih Christmas A Hmuh Ning Cu Fiang Tak Tak In A Phuan Cang. →


Paletwa Peng Ah Khuami Ralkap Nih Kuli An Phorhter Hna - THE CHINLAND POST\nPaletwa Peng Ah Khuami Ralkap Nih Kuli An Phorhter Hna\nSalai CungCung|2019 May 20| Chin ramkulh Paletwa peng ah Kawl ralkap nih khuami cu kuli an phorhter hna tiah CHRO (Chin Human Rights Organization) nih May 17 ah thawng an thanh.\nPaletwa peng Khamaukwa khuate pakhat ah khalahyah-77 ralkap nih an ei ding pawl phorh ding tiah Miza khuami le Miza khuachung ah ralzaam in a ummi 31 cu May 15 ah ralkap kuli an phor tiah kuli phortu hna biachim mi cherhchan in CHRO nih thawng an thanh.\n“April thla chung ah voithum kuli kan phor, May 9 in tu ni tiang Miza khuami nih mah le caan cio in an phorh hna. Kei a hnu bik kuli ka phorh cu May 15 tiang hi a si. Kan mah nih kan duh lo nain an mah lei nih voitam pi a kan chimh caah bawmh lo cun a tha lai lo kan ti caah tubantuk in kan phorhpiak hna hi a si. Kan mah nih cun kan phor duh hrimhrim lo. Tu lio cu daihnak a um lo caah lampi hna ah pakhat khat kan tong sual lai ti kan phang ngai” tiah ralzaam chung in ralkap kuli a phor vemi pakhat nih a chim.\nTu bantuk ralkap kuli a phormi chung ah hin Nu kum upa ngai cang mi le Khirhfa pastor zong an i tel i nihlawh pek in nikhat ah tangka 4000 in an pek hna tiah kan theih.\n“Abik in kan phorhmi cu ralkap ei ding facang le an thilri pawl an si. Kan phorhnak lei hi lam le sul a tha lo caah a lak in cun a kan phorhter lo, a man pek in kan phorh piak hna. Hramhram zong in a kan phorh termi a si lo, bawmh kan i hal tiin a kan ti caah kan bawmh ve mi hna hi a si” tiah min chim a duh lo mi pakhat nih a chim.\nKawl ralkap nih an ei ding mi facang pawl cu Paletwa in Miza tiang Tilawng in an phorh i Miza in Kunchaungwa khua tiang cu Motor Cycle in an phorh than. Cycle a kal khawh ti lonak Meng 15 tluk hi lam a that lo tuk caah khuami hna kuli an phorhter hna hi a si tiah kan theih.\nPrevious Tuni Hakha Le Thantlang Mei Caankarlakthlak In A Mit Than Lai\nNext Thantlang Ah Zuu Phurtu Pathum Riantuan Terding Le Thlali Thongthlak Ding In Kalay Ah An Kuat Hna Lai


Mizoram nih Myanmar Ralzam kan i zohkhenh ko hna lai, – Hakha Cherry\nMizoram nih Myanmar Ralzam kan i zohkhenh ko hna lai, Police pawl zong Myanmar ram ah kan kua tthan hna lai lo timi thawngpang nih kan hna a ngam ter deuh ngai .Ramchung buainak a linsa chin, kan uanu pawl zeitik ahdah an tlaih hna lai, meithal kuanfang hma an tuar len rih sual lai timi lungre theihnak karlak ah Mizoram nih Police zong kuat tthan ding, Ralzam cohlan lo ding timi thawngpang a hum um chung kha cu lungre theihnak aa chap.\nMizoram ah Myanmar ralzam tha tein kan zohkhenh hna lai, tiah CM Pu Zoramthanga nih Reuters (International media) sin ah a chim mi kan hmuh cu keimah zong ka um hmun in ka rak i lawm tuk ve. Cu tlawmpal ah Mizoram MP (Delhi Parliament ah ttuanvo pek mi) Pu Vena nih a rak ka chonh ve. Ka chim mi kha a si ko, atu cu publics lawlaw in Media sin ah chim dih a si cang khah, kan i zohkhenh ko hna lai a ti. Kan i lawm tuk e kapu, nan unau nan kan dawt, nan kan dirkamh caah tiah Mizo holh ka thiam chun in ka chim ve.Cun a taang lei ca pawl zong hi Public in tar khawh a si ko, kan tar ko cang khah tiah a rak ka kuat chap. Pathian nih kan unau Mizoram thluachuah hna seh\nMyanmar Refugee te Mizorama an awm India sawrkarin a remti .Sipai sawrkar dodalna avanga buaina chuan Myanmar ram a tuam chhah tial tial niin a lang a.Hetihlai hian Mizoramah Myanmar police tlanbo leh civilian rawn lut an awm belh zel niin a lang bawk a.Mizoram Chief Minister zahawm tak Pu Zoramthanga chuan heng Myanmar atanga raltlan lolut te hi Mizo mipuite chuan kan lo kuangkuah dawn a ni tih a Assembly Sessiona a puan chhuah bakah amah kawmtu International Journalist te hnenah pawh a sawi a.Rangoon leh Mandalay mipuite zingah pawh Pu Zoramthanga chunga lawmthu sawina Placard te leh ama thlalak chuangte mipui zingah hmuh tur a awm.\nHetih lai hian India sawrkar erawh chuan Myanmar atanga Refugee lo luh a rem tih loh bakah a lo lut te pawh thawn haw avtum niin thu a thang mek a nih kha.\nVawiin dt 10.3.2021 khan Mizoram CM Zahawmtak hmalakna chuan India sawrkar hruaitute rilru a su her thei tih finfiahna atan Union Home Minister Amit Shah chuan Mizoram CM Pu Zoramthanga a rawn bia a;Myanmar atanga Refugee Mizorama lolut te chu Thawn let an nih loh tur thu a rawn hrilh ta.Mipuite tawngtaina Pathianina chhang niina lang e.Credit-Salai Cung Dawt


Thawngfiang, Hri Awhnak InA Thi Kongah Biafiang – The Chinlung Post\nThawngfiang, Hri Awhnak InA Thi Kongah Biafiang\nHakha ah Hmawngtlang khuami hri awhnak in a thi mi UpdateDecember 15, zinglei suimilaam 7:00 hrawng ah Hmawngtlang khuami Pu Sang Tha Lian cu Hakha sii-inn pawng ah hri awhnak in a thi, tiah kan theih.Amah hi nupi le fa zong a ngei mi a si. Hakha Dawrhlun Kuattit ah khua a sa mi an si. Anih hi zu a ding pah mi a si an ti. Sii-inn ah an chiah i thlalangawng zong a thongh i a kuai. Tuanvo ngeitu nih an va zulhdawi tik ah atu bantuk in hri in aa awh hi a si.\nAmah hi kum 32 a si,” tiah Health Concern Volunteer Group (HCVG) in tuanvo ngeitu Pu Cham Hrem nih The Hakha Times ah a chim.Amah hi Hakha ah khuasa an si bantuk in a nulepa zong an rak phan cang. Nihin December 15 ah hin a ruak an vuicolh ko lai, ti zong Pu Chan Hrem nih a chim fawn.Crd, The Hakha Times\nThawngpang Dang rel ChapBREAKING NEWS: Joe Biden Ttanhtu Hna Nih Trump Ttanhtu Hna Cu Fak Taktak In Sandahpah Nak Ah An Buai Hnawh Hna Caah Mi Tampi An I HliamUS thimnak kong he pehtlai in thawngpaang thar le adang deuh kan vun langh ter tthan. Niruk ni lio ah Trump ttanhtu hna nih Washington ah sandahpiah nak an ngei hna. Culio ahcun mitam pi nih Trump bantuk in US president ah mittha an um lo, a mah lawnglawng hi Presidnet ttuan dingah a atlak bikko tiah an ti. A ruang bik sandah piahnak an ngeih hi kan theih cio bangin mee dik felnak ah Trump nih tazacuai nak case a on.\nA sinain tazacuainak zung ngan deuh hna nihcun mee dikfel lonak aumlo tiah an hnon piak. Cu kong he pehtlai in Trump ttanhtu hna nih a tu bantuk in a voihnih nak sandahpiah an tuah hi asi tthan. Hi bantuk in mipi tampi nih sandah piah nak an tuah ah hin buaibai nak aum lengmang. Aruang cu Trump ttanhtu pawl kha Joe Biden lei ttanhtu hna nih an rak doh hna caah asi.Crd.\nA NUNNAK ALIAM MI A MIN LE A KHUA THEIH ASI CANG, RIP\nHMAWNGTLANG KHUAMI HRI AWHNAK IN A THIMI KONG UPDATE


Hakha Ummi Nu Pakhat Nih A Chimmi Cu Zaangfak Taktak Khi An Si Zaan Ih Lai Zong Kan Ṭih Tuk-Video – Chin World News Evening\nHakha Ummi Nu Pakhat Nih A Chimmi Cu Zaangfak Taktak Khi An Si Zaan Ih Lai Zong Kan Ṭih Tuk-Video\nApril 17, 2020 April 17, 2020 Salai Van Chin News\nNizaan Hakha khualipi lii ahnin cu mipi an lau hleiah an khuaruah ahar ngaingai. Thinpang thlalau taktakin an um cio hna. Tutan i laitlang li ahninh hi a fak khun tiah chim cio a si. Li ahninh hi 5.9 hrawng a si tiah nikhua caan tahnak zung lei nih cun an chim.\nThil sining kan dothlat tikah cheukhat nih an chimmi cu“Coronavirus ruangah leng chuah an khap tikah ahohmanh leng kan chuak kho cio hna lo. Cun zaanlei suimilam 6:16 pm hrawnghrang ah ruah lo tukin li a hun hninh tikah cheukhat hna cu rawl kan ei liopi hna si i, cu lioah fak ngaiin a hun i hninh tikah kan inn a pur cang ko lai hiteh tiah kan ṭih tuk ruangah a au tiang kan au,”tiah a chim.\nCun cheukhat nih an chim ve rihmi cu “Coronavirus ruangah leng chuak hlah an kan ti tikah ruah lo piin li a hun i hnin tikah lengah kan chuak cio hna i hmunkhat ah kan i funtom hna i kamkhat leiin thin zong a phang. Cun zaalei suimilam 9:30 hrawngah a hninṭhan laimi thawngpang hna ahung thang ṭhan i kan thin aphang cio zan ih lai zong kan ṭih phah dih,” tiah a chim.\nTutan laitlang lihnih cu a fak ngaingai Hakha lawng si loin, Hakha peng hrawnghrang cu a hnih dih ngawt ti a si. Falam lei tiang ahnin tiah theih asi. Cun abikin Hakha hi fak khun dawhdang in a um. Pumpaak dawr a tuah cio hna le chungkhar cio nih an facebook timeline ah an hun tar cio tikah cheukhat cu an bizu (almirah) tiang a tlu i dawr atuah cheukhat cu an thilri zong a hrawkmi a um pah len. Asinain innlo a rawk purmi le mipi hliamhma tuarmi ngaingai an um lo caah kamkhat leiin lungthin ahung nuam deuh. Video timi rak click zoh khawh a si lai. A video.\nR.I.P: Chinmi Kan Pa Pakhat A Simi Rev. Dr. Aung Mang Nih Mual A Kan Liam Tak Ee\nRev. Dr. Aung Mang A Fanu Nih A Pa Caah Ca A Ṭialmi Le A Pa Hla A Sakpiakmi Vun Ngaih Cu Lungthin Nih A Celh Hrim Lo Mu-Video


Actor Pyay Ți Oo sin in i cawn awk thil – Chin State Post\nActor Pyay Ți Oo sin in i cawn awk thil\nPosted By: chinstatepost July 24, 2018\nActor Pyay Ți Oo hi kawlram lemcang hna lakah a hlawh a tling bikmi pakhat a si i Acadamy laksawng hmanh voi tam bik a la kho tu a si rih. A tu cu Actress Eaindara KyawZin he an i umh hnu ah fanu pakhat le fapa pakhat te an nei cang.\nActor Pyay Ți Oo…ka fa le hi awka hrang i chuah in ka si tuk bal hna lo. A nemnak tein an lungton khawh ka zuam i cu ti cun an lungthin chungah a luh khawhnak tiangin chimh le cawnpiaknak in kan hruai hna caah an nu le an pa hi an țih bikmi thil lakah kan itel lo…..\nA tu cu Fur ruah atam caan a si caah fak deuh in zohkhenh an hauh lio a si. Chungtlik, Khuh, Kiltleih zawtnak te hna nih a phak sual hna lai phan aum. Zan i a hung lum tikah an puan vurh i hawh an hman caah zan ah thawh i an puan siam piak zong an hau lengmang…..\nCun, lemcan rian in paw icawm nak nak hin rian dang kawl in pawcawm nak kawl hi ka uar deuh ti zongah a chim fawn.\nBe the first to comment on "Actor Pyay Ți Oo sin in i cawn awk thil"


Hmawngtlang mino hna bia lehnak Thantlang nungak tlang val hi a runrun in chun zan bak in tiva ah an rak ra – Zion Tlang Media\nMino karlak ah buainak an tialmi he van rel ve: Peng Za Hnin Nizan i na ka halmi kha khua ummi Pastor 2 hna leh ningin hi ka in kan leh, Ka nau A Pa a rak tialmi kha, ka rak rel ve i ka lung a nuam lo ngai. Keimah pumpak hrim in ka va kal i a tlaitu hna le a checktu hna kha ka va hal hna, i a tang lei bang in an ka chimh. Hmawngtlang mino hna bia lehnak Thantlang nungak tlang val hi a runrun in chun zan bak in tiva ah an rak ra i, Sawksol hi Salaeih khat lak in an phorh leng mang.Cun caan zeimazat cu kan thei hna lo i an luat leng mang. Mi cheu cu Thantlang ah phohte hna an pek hna i, Sawksol a caw tu nih khua zei sawksol tiah an hal hna i Hmawng tlng an ti ah cun pawng khat ah 3000 hna aman tiah Thantlng mi nih an chim. Nai tan hi Cawngthia cu kan tlai hna lo,Than tlang tu kan tlaih hna, an bia chim tu a tha pah lo i a sik tu in kan sik hna.\nHlamphei ah kan tlaih mi e cu kha e an kan ti lo, a theih zawng kan thei lo,Than tlangtu hi Hlamphei ah kan kawl e a ti na Aibur ram ah kan kawl a ti na Hlamphei ah kan kawl a ti na an si caah kan tlaih piak hna tiah an chim. Phnihnak Hmawngtlang mino nih Nga an thleh piak bal hna lo, sawksawl tu cu bag pakhat Le salaeih a tan tu an tlaihpiak hna, a ruang cu amah Congthia pa hrim nih a ei cun kan ei dih kho lai lo. Zuar ding hrim ah kan kawl ko aruang cu Atu lio thawngpang virus ruang rian Tuanding a um fon lo caah kan kawl a ti. Cun bag pakhat tu cu an pek than hna. Cun bia peh ah Hmongtlang. Khua mino le Police ibawm in phung suaimi an ngeihnak kong zong tha tein an chim hna. Cucahcun khua pakhat i Mino buu nih rian an tuanmi ah sullam ngeilo in tuahphung asi lo i thil tawn tikah one sided in bia chim hi aa palh tawn, a tlaitu hna hi Zuri sabah an silo i an tlaihmi kha Thanghawr va Sawksol kawl in zuar aa timmi tu an si. Credit: Peng Hlawn Ceu.\nDaihnak Lamthluan Part 2: Thanksgiving weekend kan hmang nuam ve i, kaa ruah bantuk in ka tial khawhlo ca ah ka theithiam ko kun uh! 2013 October ah Laiza Conference an auh. Zeiruang ah dah an tuah tiah cun, February 2012 in June 2013 tiang hi hriamtlai bu 17 hi hmunkhat te ah khuakhan lairel tinak an ngei kho peng. Cu cu a thla fatin in tuah a si i, Euro-Burma Office nih kan hruai (facilitate). Thla 16 renglo kan tuah mi a result cu “Comprehensive Ceasefire Agreement and Framework for Political Dialogue” ti mi zapi huap in kahdaihnak le zeitindah politcal dialogue kan tuah lai ti kha muisam ngeiding in timhtuah khi a si ko. Hi thla 16 chung hi kan hriamtlai hna lung aa rual ngai ngai can a si.\nRamkip in buu kip nih cu tawnnak hmun ah cun an ra i, an kan bawmh khawh ding mi poh an rak chim. Cozah lei zong nih cu meeting cu an i sial i rak tlawn le rak ton a si. Cu cu i tonnak cu “Working Group for Ethnic Coordination” kan ti. Cu kan chuahpi mi cathluan cu aa lim tik ah cozah sin ah va zuar a hau. Ahodah a zuar lai ti an ceih tik ah cun bu 2 ah an i then. UNFC nih kan mah nih kan in hruai hna lai an t. Hilio can ah UNFC ah hin hriamtlai bu 7 an um. UNFC chungtel si lo poh cun UNFC plus 1,2,3 kan ti lai ti a si. Chungtel a si lo lak ah a ngan mi bu pawl nih an duh ve lo tik ah thennak cu a chuak. Cuticun June-September 2013 tiang hi zohchia ngai in hriamtlai bu hna karlak ah then nak a um ruang ah Laiza conference tuah ding in vun hrih than cu a si.\nPrevious Post:Aung San Suu Kyi Biacah\nNext Post:Lai tuan bia zoh tikah “Pul ah an thi dih” tbk kan tuanbia ah a um.


A Ze Min Aung Hlaing Nih Mipi Humhim Chim Lo Thah Dih An Kan Timh Cang Ko Hi Teh, Misual A Hman Mi Hna Cu – Onlinenungak\nA Ze Min Aung Hlaing Nih Mipi Humhim Chim Lo Thah Dih An Kan Timh Cang Ko Hi Teh, Misual A Hman Mi Hna Cu\nKawlram caah cun mipi tiang in thinphang dai lo a si cang. Ralkap lubik Min Aung Hlaing le a kut tang pawl nih an thil tuah mi hi fih a nung taktak, Kawlram chungum mi hna caah a bik in i ralrin taktak hna usih. Min Aung Hlaing le a ralkap hawi pawl nih mitha lo an chuah mi hna nih bia tak tein mipi caah harnak thil an tuah mi hmuh khawh a si cang.\nTu zaan chungah khan misual hna nih tteih khan i a um mi hna nih an taoh mi an dinti khur chungah sii ttha lo an paih piak hna i, mah cu an paih lio ah cun mipi nih an rak hmuh hna i an tlaih manh hna. Credit : Ei Tone OS


Bawipa nih Job a ngeihmi a let hnih in a pek i. Natein a fapa 7 le fanu 3 a let hnih in a pek lonak ruang. (Job 42:10) – Buanchukcho\nBawipa nih Job a ngeihmi a let hnih in a pek i. Natein a fapa 7 le fanu 3 a let hnih in a pek lonak ruang. (Job 42:10)\nLaitlang lei ah Pathian riantuantu tampi Covid ruangah le MAH uknak thalo ruangah mi tampi an thih lengmang mi kongah taantaakmi chungkhar sinah mah ca hi ka vun tial ve duh\nLazaruh a thi lio ah Jesuh a tahnak ruang (Johan 11:35)\nJesuh cu Pathian a si, A thimi a thawhter khawh tu a si. Lazaruh a thi lio ah Jesuh a tap mi hi Mirang (English) Bible ah a tawi bik mi a si. Lai Bible zawngah a tawi bik a si lai ka zum. Natein mah hi mithi chungkhar caah cung Bible cacang saubik le tha bik a si an ti tawn mi a si.\nJesuh Kha a thi ciami zawng a thawhter khawh tu a si. Lazaruh kha a thawhter khawh ti a thei ko. Natein zeiruangah dah a tap/trah ve kan ti ahcun. Aruang a um. Minung kan sinak in, chungkharah kan dawttuk mi nih (a kan dawttuk mi) nih an kan thi tak ah hin a fak tak tak. A celh celh ding a si lo. Cucaah Jesuh zawng nih thinak a fak ning hi a thei caah Lazaruh far le midang a tap mi a hmuh tika thina a fak ning nih minung lungthing ah zeitluk in dah rian a tuan ti kha fiang tein a thei caah a trap/trah ve mi a si. Cun thinak kan tawn tika, kan mah lawng kan trap/trah lo. Jesuh, A thawknak le a donghnak (Apha le Omaga- Zeizong tuah kho tu Pathian) zawng nih a kan trap/trah pi ve. Kan ngaihchiatnak, lungfaknak a kan hrawmpi ve ti kha fiang tein a lang\nCun Job 42:10 ah fiangtein kan hmuh I, Job-42.10 ah “Cucaah Bawipa nih Job cu a vanthatnak kha a pek than I a ngeihmi kha a let hnih in a pek than” tiah kan hmuh\nNatein Pathian nih Job a let hnih in a pek than mi kan zoh tika, Tuu, Kalauk, Cawtum le laapi kha an si.\nNatein a fapa 7 le fanu 3 kha a let hnih in a pek lo. Aruang a um\nZeidah a ruang si ngha?. Pathian hi Mathematics (maths) a thiam lo si lai. Adang vialte kha a let hnih in a pek hna I, natein Job fapa le, fanu kha a let hnih in a pek lo. Pathian hi mathematic a thiam lo caah si lai, silo ahcun A philh si lai? Natein mah hi cu zumtlak a si lo. Mathematic hmuhchuaktu, le thil zeipoah a thei tu a sining dirhmun zoh ahcung a si kho lo mi si. Zumtlak a si lo\nCuti si ahcun zeidah a ruang si lai. Aruang a um khomi pakhat cu, mah hi a si. Satil a let hnih in apeknak ruang cu, Satil hna cu vawlei caan tawite, chikhat caan lawng khi an si. Voihkhat an thi hnuah an caah zeipoah a dih/dongh.\nNatein Pathian nih Job sin ah fapa, le fanu alet hnih in apek lonak ruang cu, a thimi a fapa le fanu hna kha Vanram, Van Jerusalem ah a chia piak hna. Van Jerusalem ah I tawn than ding an si. Natein Satil hna hi vawlei caan chikhat te lawng an si. Zungzal a hmun ding mi thil an si lo.\nMah vawlei ah kan duhtuk mi le kan dawttuk mi, kan nau, kan u, kan pa, kan fa a si mi nih an kan thitak tikah hin. Jesuh zawng nih a kan trap pi ve I, thinak kan tawn mi kan lungfak ning, kan mithli vialte a kan hrawmpi ve ti langternak caah le kan mah lawng kan trap lo, Jesuh zawng nih a kan tuarpi ve ti langternak caah Lazaruh a thi lio ah a trap mi nih a langter\nThil dang vialte a let hnih in Job kha vanthatnak kha a pek I, natein a fapa 7 le fanu 3 a let hnih in apek lo nak ruang cu, A thi mi afapa 7 le fanu 3 le, Pathian nih a pak than mi afapa 7 le fanu 3 kha vancung/Van Jerusalem ah I tongh than ding an si caah vancung Jerusalem ah cun alet hnih an si ve cang lai. Mah nih a langter mi cu, Zumtu pawl thinak hi a dawngnak si lo. Vancung Jeruslame ah I tawn than ding kan si a langternak a si\nTaantaakmi chungkhar vialte, kan/Nan lungfaknak, kan/nan tuarnak, kan/nan mithli vialte Jesuh nih a kan/ an hrawmpi ve hna.\nVan Jerusalem ah I hmuh than ding in Pathian nih na /kan dawttuk mi, (kan-) Na nu, Nafa, Napa, Na far an chia piak ko hna. Kan mah tu nih an umnak Van Jerusalem ah I ton than ding in Jesuh cu fekterin tlaih peng ko hna u si.\nCredit – Lianching Madison\nမွတ်ဆလင်များကို အုပ်ချုပ်ရေးဆိုင်ရာ နေရာများနှင့် ရဲလုပ်ငန်းတို့တွင် ပါဝင်လာရန် စီစဉ်နေကြောင်း AA တပ်မှူးချုပ် ဗိုလ်ချုပ်ထွန်းမြတ်နိုင် ပြော\nနာရီပိုင်းအတွင်း ရောင်းကုန်သွားသည့် NUG ၏ “အောင်လံလွှင့်ချီ နွေဦးထီ”


Hla 4—“Jehovah Cu Ka Tuukhal” | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Eton Ewe Holh Ewondo Faeroese Holh Fang Fiji Holh Finland Holh Fon Holh France Holh France Kut Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Grik Holh Guarani Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Jamaican Creole Japan Holh Javanese Kabiye Holh Kabuverdianu Kachin Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Romania Holh Romany (Germany) Romany (Lovari, Hungary) Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Sweden Kut Holh Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yemba Yoruba Holh Zapotec Holh (Isthmus) Zulu Holh\n“Jehovah Cu Ka Tuukhal”\n1. Jehovah Pathian ka Tuukhal;\nA ka hruainak ka zulh lai.\nKaa ruahchannak, ka duhnak a hngalh;\nKa herhmi vialte a hngalh.\nTidai pawngah a ka hruai tawn,\nA himnak ah a ka hruai.\nA daimi le a nuammi hmun leiah\nDawtnak in lam a ka hruai.\nA daimi le a nuammi hmun ah,\n2. A dingmi na lam zulhnak nih\nHrimhnak, daihnak a ka pek.\nNa min ruangah zumhawktlak tein;\nKa umter zungzal hram ko.\nA mui tukmi hor thuk chungah;\nNa ṭhiangṭhunh nih hna ngamter.\nKa Hawi le ka Pathian na si caah,\nṬihnak zeihmanh ka ngei lo.\nKa Hawi, ka Pathian na si caah,\n3. Jehovah Pathian ka Tuukhal;\nNa ka hruainak ka zulh lai.\nThazaang na ka pek, na ka huhphenh;\nKa herhmi na ka pek dih.\nA fekmi ruahchannak, zumhnak\nHe na sinah ka chim tawn.\nA hmunmi na dawtnak le zaangfahnak\nKa nunchung hmu zungzal ning.\nA hmunmi na dawtnak, zaangfahnak\n(Salm 28:9; 80:1 zong zoh.)\n“Jehovah Cu Ka Tuukhal” (Hla 4)


US Secretary of State nih Biacah – The Cherry Par\nUS Secretary of State nih Biacah\nUS Ramleng Pehtlaihnak Vuanci (State Secretary) nih Ramkomh Kawlram zalonnak hmuhni January 4 caah a tanglei bantuk in, biacah a chim.\nMizapi a tlumtlami zauk phung ah a kir than khawhnak hnga ding, nuhrin covo a upatmi le ukphung tangah ningcang tein a kalmi rampi a si khawhnak hngading caah a cawlcangmi vialte upatnak kan in pek hna. Uknak thalo in, a tha deuhmi hmailei a si khawhnak ding caah harsatnak lak ah, ruahchannak he a cawlcangmi Ramkomh Kawlram mi kong ah US nih a hmaithlak peng rih ko.\nKan chim le hal lengmang mi kan nolh than rih, cucu Ralkap nih ningcanglo in tlaihkhihmi le hrenmi thlahnak tuah ding, hriam hmang in tukdohnak ngol ding le ningcang le felfaimi zauk phung ah kir than ding timi hi an si.\nKum thar I kan Dothlennak ca Saduhthah; 2021 cu nizan in a liam cang i nihin cu kumthar nithar 2022 kan phan. Sihmanhseh law 2021 nih a ngeihmi kan ram buainak le dothlennak tu cu 2021 nih a liampi kho lo i kumthar zongah buaipi le doh ţhio kan si rih kolai. Hi thla 8 chung kan ram buainak nih a hrinmi dothlennak ahhin kan Chin ram le Chin miphun caah kan suduhthah bikmi cu “ralhrang tei/Zalennak” hi asi cio ţeu lai tiah karuah, keizong asi ve.\nCu kan saduhthah le kan chunmang cu zeitindah a tlin khawh lai i a hmuh khawhlai ti mi tawhfung te hi zeidah asi tiah nan ruah cio hnga. Kei nihcun cu ralhrang teinak, zalennak tawhfung ah ka ruahmi cu atanglei ahhin ka hun langhter lai. 1988 buainak in aa semmi le 2021 nih a hrinmi kan ram buainak ah a sem vemi dothlennak ahhin Chin ram ah hriamtlaibu tampi a chuahpi. Hi dothlennak hriamtlau bu vialte hmuitinh bik zoh tikah.\n1. “Chin ram zalennak, 2. Miphun dang(Kawl miphun pennak) in luat, 3. Rammi tlukruannak le Federal hmuhnak le Ralhrang hlohralnak” tihi ansi. Hihna lakah hin 1 in 3 tiang aa hmaithlak i kum 30 leng a domi cu CNA hi ansi i a dang hi cu No. (3) ruang in aa semmi ruangah can karlak ah a thomi ansi hna.\nCucu CNA nih a thlung piin a kalpi i CDF pawl nih an i zawnh ve hna i hmunkhat ah a kalmi khi an lo. Asinain an i khat kholo i a kal long an kalţi kho. Cucu tulio kan dothlennak i a derthomnak bik cu asi. Hi nihhin ahrinmi cu dothlennak thazang aa ţhekdarh dih hna i ţhawn ding zah in kan ţhawng kholo. Ziahtiahcun CNA nih one budget le one command in tuah a herh nak ah hriamtlai dang cu CNA thantar tang ah a kun ve lomi ansi tikah zeiti hmanh in thazang le ruahnak aa hlum kholo.\nCNA nih nichuah le kal uh a ti zongah CDF nih “NO” anti cun hnekchih khawh le fial chihkhawh an silo bantuk in CNA nih kuan zen cawknak phaisa kan herh i CDF nan phaisa kha kan pe uh ti zong a ngah lo. CDF nih ralhrang kahding ti ah le mipum tam ngai nain hriamnam kan ngeilo cuteh tiah fialchih awk le ţha lo. Ni fatin ei din hmanrua nih le dih heu lengmang ţung, hriamnam ţhaţhi ngeihlo hrat cu Ralhrhang doh cu pei nan timh i CDF nan dirh cu va do chih uh tiah tiawk nih le ţha hlah. Hnulei in bawmchantu asimi mipi zong nih CDF ee.. CDM ee…. IDP ee… CNA caah ee… tiah voi tam pi ti asi tikah can sau caah cun a foi hrim lo.\nCucahcun hi kan ral teinak ding ahcun hmannak lamkhat tang le nawlpeknak pakhat tang in kan doh le kan kal hi a biapi bik ko. Taktak tiahcun CNA hi kan miphun dothlennak a thlungpi asi i kan ral kan teitik le kan hmuitinh kan phak tik ahcun mipi nih a herh ning le aa rem a tining in ram hruainak le runvennak cu a tuaktan kolai caah zungzal in CNA nan silai ti a si lo.\nCubantuk ţhiam in CDF zong ralhrang kan tei hlan cu kum 1, 2 maw kum 5 tiang zong pehzulh in doh ding asi ko caah minung 500 i hriamnam zun 100 i tlaih in ramtang nan um nakcha cun a ngamh taktak mi le aa pumpe taktak mi nihkhan nan hriamnam zun 100 he khan CNA ah um lawlaw uhlaw a tangmi 400 nih an hmanmi chawva hna kha CNA caah a kal ţhan hnga i let 4 in CNA dothlennak a ţhawn lai caah ralhrang kan teinak lam a naideuh lai.\nTaktak tiahcun tulio kan dothlennak thazang bik cu ram leng ummi nan miphun unau kan siko caah le ramchung in nan mipum nan i thap bantuk in ramleng in kan chawva kan thap ve caah hmunkhat ţuanţi kan si hna. Kan duhbik mi cu Ralhrang tei zau in zalennak le daihnak Ni ceu tlanzaunak asi ko caah na sining na thapmi kha a dikmi dothlennak ah thap law a ţhabik mi lam kha i thim hna u sih. Ralhrang kan tei hlan ah kan dothlennak a zangder in a tluk sual nak hngalo one budget, under one command timi lamthluan pakhat ah nawlpeknak pakhat tang in kalnak lam kawl hna usih.\nCDF 5000, 10000 nan um cu a ţhatuk i lawmh zong a um i upatnak zong kan pekhna nain cansau rauh lo in le awlzang deuh in kan ral asi mi Ralhrang kan tei khawhnak hnga hriamnam tlaih in dothlennak lampi na zawhko ahcun CDF ah hriam reprai lo in ramtang na um lennak cha cun CNA ah lut lawlaw ko. Pasal nusal ţha nasi bantuk in CNA na um ruangah na ţhi tuan hlei lailo i CDF na si longah na him deuh hlei lailo (Ralhrang doh taktak ding le miphun le ram caah na nunnak le sining thap taktak naa timhko ahcun).\nAdonghnak ah 2022 ah kan ral pa ralhrang tei nakding lam cu hriamtlai phu tampi dir le milu tam liangluang in hriam reprai lo he ramtang ah um lengmang kha silo in a fekmi le ningcang tein kalpi mi le sullam tein dothlennak a tuahmi a ţhawngmi hriamtlai bu pakhat serchuah in kan thazang ruahnak le sining kha cuka ahcun bunghdih kha asi. Credit: Peng Hlawnceu\n← Vutcam ah a cang ti thawng van theih cu zaang a zuun tuk lawm mam ee!\nRaltha ngaiin Min Aung Hliang sinah India nih Myanmar ah a tuan khawh chung Democracy Cozah hmuh tha’n a duhnak kong! →


Evan Pa Nih Nungak Sualpi A TiM! Fihnung Pa! – Chin 11 News\nEvan Pa Nih Nungak Sualpi A TiM! Fihnung Pa!\n(coronavirus) (covid-19) nakin țih a nung mi lih Evan mi cheu khat pawl.\nMah hi. Caa ka van țial mi hi kei mah lung chuak a si lo.Ka hawi țha tuk mi .Mc Thawng nih a ka țial ter mi a si. Mc Thawng i a u nu fa Zo muanpuii cu Tahan ah sevenday church ah siangin kai in A um i.Evan Zohming Thanga nih caan sau nawn khi a zo khenh\nEvan zo hmingthanga nih cun nupa si nak tuah pi A timh caah Zomuan puii cu an in a chuah tak ti Thawng an theih. Evan zo hmingthanga hi taza cuai an timh. Cu hlan zawngah ngak țah a zoh khenh mi pawh hna hi sex Nuva sinak a tuah pi tawn hna i a tu tan thil ah hin cu Thawng kum 12 tlak a duh lo a si le phaisa 5000000 Ti a si ko a ti A pu MC Thawnga nih.\nSex tuah pi a timh mi Zomuan puii hi Kum 14 a si. A pa hi Chuncung khua mi a si. Țha Nawl Ceu. A nu hi Dawn khua mi a si . Sangpeni a si. Evan Zo hmingthanga hi Sevenday church ah cun an bo chan tak tak mi a si.


An firmi vote ruangah teinak a co lai lo – Chin 11 News\nAn firmi vote ruangah teinak a co lai lo\nTrump 2020:- Zeiruangah dah hitluk in Joe Biden nih a teituk tiah election results vote an lanhter ning a si nain nang hi Trump 2020 na ti ko rih.\n1. An firmi vote ruangah teinak a co lailo, Obama he Hillary he vote reltu he tuanbia thar an tial Lai. Inrangpi panh lo in thonginn an panh te lai. Zahan ah Supreme court I a tuan liomi pakhat nih hi bantuk hi ngeihniamte in kan zohthan lai a ti. USA phung an buar long si lo tihnungmi thil an tuahmi a si ati.\nFox news I tuanvo ngeitu nih a timi cu state nganpi pi hmanh nih fawite in a caan te ah vote an rel kho I, tliangte le thiangte in election vote an thanh. Zeiruangah dah state fate nih , a tutiang an dih kho lo . Early vote an ti lately vote an ti. An fiarmi vote ruangah a si a ti. Election caanah Trump nih a teituk nain an firmi vote an zalchung an chuah ruangah Trump an vote mi an hlawngpiak ruangah Joe Biden vote a kai a ti.\nCu ruangah Nevada cu a lung a rawk I thla ni 12 a thawnnak a si. State dang zong. Arizona zong Georgia Pennsylvania le a dang zong vote an tlainak le relthan an timhnak hi a si. Athiang hlimlomi ithimnak a si caah zeidah an tawn te lai an ifiang rih lo.\nGeargia Governor nih phungninglo vote kan hlonh dih lai a ti. Phungning te vote long kan rel lai, Georgia tuanbia chia le ka tuanbia chia ka duh lo a ti. Hika ah rak zoh ve. Credit: Joseph Thawng Z Tling


Taza cuai phu CNN nu bia – Hakha Cherry\nKan pi kan pu hna nih ‘’biachim sawhsawh hlah’’ an rak ti tawn. A ruang cu, chimmi bia nih mi kha fahnak (ngaihchiatnak / lungfahnak / thinhunnak) a peek khawh caah a si ko. Bia hi a faak an ti. Kut tum nakin a faak deuh an ti tawn. Meithal kuan nakin a faak deuh a timi hmanh an um. Bia a fahning hi keimah hmanh nih zeimawzat cu ka tep bal ko rua.\nBia a faak timi hi a fah awk hrinhrim a si ko tiah ka ruah. Zeicatiah, van le vawlei hmanh hi Pathian nih a ‘’ bia ‘’ in a ser ko caah a si. Bawi Jesuh zong nih ‘’van le vawlei an rawk lai nain ka bia cu a hmun lai’’ a ti fawn. A ngaingai tiah, minung kan philh khawh lo bikmi hi ‘’ bia ‘’ a si ko. Kan i fahsak bikmi zong ‘’ bia ‘’ a si fawn. Cu hmanh cu Laimi kan si rih men lai. Bianeek le bia-eng hrimhrim cu a pin tuk hringhran. Bia a biapit ning!\nAsinain, mihrut nih bia a fah le fah lo an thei kho ve lo. Mihrut khi ‘’na zang he’’ ti hna law an ni huar ko lai. Kan thah lai ti zongah a ṭih awk an hngal fawn lo. Mihrut ti zongah an thin a hung hlei lo. An i nuam huar ko. Mihrut cu chim lo, ka fim aa ti vemi hmanh bia a lu le a taw a thleidang lomi kan tampi.\nNaite i Kawlram a va kalmi nu CNN nu bia an timi hi a faak bak ko. Lailei siseh law, biahri an i tirh ko lai. Tazaa hmanh an i cuai a phah lai. Thisen luanh a haumi bia a si. Asinain, Zaw Me Lung te pawl an zeite a poi ve rua lo. An i seihchiah huar ko rih. A fah awk le fah lo awk an thei rua lo. Hruh hnuhnu le molh hnuhnu ahcun!Credit-Perhkalh Thawng\nKCA ralkap Salai Ezekial tlangcung in a tla i a thi


SAYAMAH NI SUI LIAN BIAFUN CU AA DAWH NGAI – The Chinlung Post\nJuly 11, 2020 admin Lenhloi 0\nMi Chaw Hmanh Va Siseh, Mi Chaw Mah Chaw:Tu kar hrawng cu 2015-2020 ah M.P le MLA a ṭuan ciami inṭhaviu an tuahmi hna Youtube in ka zoh ngawt dih. Anih Sayamah Ni Sui Lian cu a donghnak a biafuun aa dawh ngai .A karlak an inṭhaviu mi pawl khi cu midang pawl he an i lo ngawt dih ko.\nAn i dornak NLD BUUK khi an hei ven ve salam cio ko hna.Khakha cu an rian ah ka hei ruahpiak ko hna i ”Anthur haang din in ka hei diin piak salam ve sawhsawh ko hna”. A donghnak an hal mi a lehmi hna hi a si, aa dawh ngai ka timi cu, ”2020 ahhin na lut ṭhan lai ti thawng a thang.Zei ruangah dah luh ṭhan na duh?\nNa lohma a dih rih lomi peh ding na sia a herhmi a um maw? ti phun khin, ” luh ṭhan kaa tim tuk ko” tiah rak ka let te seh, timi ruahchannak he inṭhaviu a tuahtu nih a phunphun in a biahalnak a merh, meikhu i haak te seh ti phun khin, a hlatlei he a kualei he meiphu a tuat kanh dih…\nA lehmi cu hawidang lehmi he aa lo lo..Phun dangte a si.Meikhu i haak lo tein a leh khawh diam..Tluang dang a ṭale I.Q niam pawl Chin State MLA lubo rual hna khi cu si hna sehlaw meikhu an i haak lulhmalh cang hnga i an lung a mawng dih cang hnga..ka ti..\n”Ka constituency (bial) TT Mipi hna nih ( NLD mipi lawng hlah..a ti) le Party Lutlai hna nih ka ṭuan ciami ah an lung a si i ka ngandamnak zong nih a tlinh rih ko tiah an ka zumh i, an zapi aiawh ṭhan dingah ṭuan ṭhan ding in an ka fial ahcun ”ka ruahpiak ko hna lai”( An bia ka al siang hna lai lo…ti deuh khi a si). Cu bia te cu..amak ka ti i aa dawh ngai ka timi cu a si.Amah lung i rinh loin, Mipi le Party Hruaitu Lutlai ziik a upat hna timi hmuh khawh a si.\nNOTE:Mah lungput cu Party dang zong nih i cawn phu a si . Cuti siloin, hruhru hraanghraang in ”Keimah Rori kaa cuh lo ahcun a si kho lo”…timi lungput cu kal taak khawh cio i zuam ding a si.Mipi AW-AAN le Hruaitu Lutlai Ziik AW-AAN ngaih hi a ṭha. PPP. CANADA..


Tutan US election nih Lai phungthluk a tlinter – Hakha Cherry\nTutan US election nih Lai phungthluk a tlinter\nTutan US thil cangmi nih hmalei US dirhmun zei a lawh te lai timi a ka ruahter ngai. Carel tu zong nan si cio lai ka zumh.\nKan hnu zerh tiangah President Trump nih a lungthli in ai ruahchan ngaimi thil phun 2 um dawh asi. Pakhatnak ahcun vote diklo pawl hi congress an chuahpi tikah Vice President nih a hruai ko lai caah kan pom kholo tiah power hmangin a thlak te lai i a dih te ko lai tihi si dawh asi. Cucu a hnu bik Georgia a tlawn lio abia chim mi ah alang.Pahnihnak VP nih power a hman lo cem zongah congress ah an ceih te lai i vote dik lo cu R party nih an hnawl te ko lai ti sidawh si.\nCutik ah Georgia in a hungtlun hnu Tuesday hrawngah khan VP cu power na hman lai tiah a chimh tik ah a duh nai sai ti lo. Cu nih Trump a khuaruah har ter dawh ngai asi. Cucaah ruah channak bik a dih cang hnu ah mipi tukha cawl dingin a nawl cang hna. Congress chung luh hnu ah congress meeting kaimi nih mipi lung zawn in khua an ruah te lai ti zong asi kho. Cu tikah congress meeting an luh le cang ka in media pawl nih duhlonak tuah tu nih US ai an awh lo tiah heh tiah an rak au len ve.\nCucaah tutan Trump dirhmun hi ka kawi ka ral ah a tla timi Lai phunthluk atling ngai. VP aithim mi a rawl kheng ai hrawm mi nih a rawi bak, cun a party hawi asi mi R pawl nih an rawi ve thiam cun media nih an rawi ve. Cucaah President asi nak in a dih cang ti khawh si. Jan 20 ah incharge ipek ding lawng atang cang.Credit-Van Bawi Kam Zaitu\n2016 popular vote a sung! 2018 House mid-terms a sung! 2020 Senate a sung! 2020 popular vote he electoral vote he a pahnih in a sung!


Thaizing Thawk In Malaysia Ah Ramdangmi Tlaihkhihnak Thawk A Si Than Lai | Faiceu News\nInnpiMalaysiaThaizing Thawk In Malaysia Ah Ramdangmi Tlaihkhihnak Thawk A Si Than Lai\nAugust 30, 2018 Salai Robert Ngun Sang Malaysia 0\nAugust 31, Cawn Ningani in Malaysia Immigration zung nih faak taktak in phungninglo ramdangmi hna le minung chawlettu (hmawngkhu) pawl tlaihkhihnak an thawk cang lai tiah Datuk Seri Mustafar Ali nih a chim.\n.Atu tan tlaihkhihnak ahhin minung cawzuartu/chawlettu (hmawngkhu) pawl hi a hlei in tlaihkhih an si lai tiah Immigration director-general Datuk Seri Mustafa Ali nih cun a chim chih.\n“Hi hmawngkhu pawl hi rian hmun pakhat ah riantuanter hna dingin ramdangmi riantuantu pawl cu ram chungah an luhpi hna nain hmun dangdang ah rian an tuanter hna”.\n“Jalan Masjid India ah naite ahkhan hmawngkhu riantuan pakhat kan tlaih, cu ka hmun i riantuantu pawl cu an riantuannak ding hmun ah tuan lo in hmun dang tu ah an tuan”, tiah Mustafar nih cun a chim.\nHi phungninglo ramdangmi tlaihkhihnak hi ramdang palai zung (embassy) hna le adangdang zung pawl he i pehtlaih in tuah a si lai tiah Mustafar nih a chim.\n“Phungninglo ramdangmi ahohmanh an luat lo ding hrimhrim in khua chung riantuantu zung hna he rian kan tuanti lai. Riantuantu bu vialte hmun khat ah fonh in riantuan hi a biapi ngaimi a si” tiah Mustafar nih a chim.\nRiantuantu bu kip he riantuan ti hi a biapi ngai, zeicahtiah a hlan i tlaihkhihnak kan rak tuah ahkhan UNHCR he rian kan tuanti tikah UNHCR Card deu aa tlaihmi cheukhat zong kan rak tlaih khawh hna tiah Mustafar nih a chim fawn.\n2014 in tu kum August 28 tiangah 3+1 (Tlun/kir thannak catlap) a sok i an ram ah a kir thanmi phungninglo ramdangmi hi 867,336 an si. Cun, tu kum chungah Jan 1 in Aug 29 tiangah Immigration zung nih voi 9,449 tlaihkhihnak an tuah, minung 116,270 hi an check hna, hi chungah 29,040 hi tlaihkhih an si cang.\n“Tlaihkhihmi ramdangmi hna hi Indonesia rammi an tambik i minung 9,759 an si, changtu ah Bangladesh (5,959), Philippines (2,820) le Myanmar (2,715) an si”, tiah Mustafar nih a chim.\n“Aug 30 leng hin cun a ni kan sauh khawh ti lai lo, Aug 31 thawk cun Malaysia ram pumpi ah phungninglo ramdangmi tlaihkhihnak tuah kan thawk cang lai”, tiah Mustafar nih a chim chap.


Chungkhar Nunnak Nuamhter Ning - Jehovah Tehte Hna Zung Web Site\nChungkhar Nunnak Nuamhter Ning\nVa ṭha pakhat si dingah zeidah a herh?\nNu pakhat cu zeitindah nupi ṭha a si khawh?\nNu le pa ṭha sinak ah zeidah aa tel?\nA nuammi chungkhar si khawh awkah fale nih zeitindah an bawmh khawh?\nJehovah Pathian nih na innchungkhar nunnak kha nuamhter a duh. A Bia, Baibal ah chungkhar kip ca lamhruainak a um i chungkhar mi pakhat cio tuah dingmi rian kha a chim. Pathian ruahnak cheuhmi ningin chungkhar mi nih an tuah tikah a theitlai cu lungsi tuk a si. Jesuh nih hitin a ti: “Pathian bia kha a thei i a ngaimi caah cun zei tluk in dik lunglawmhnak a si!”—Luka 11:28.\n2 Chungkhar nuamhnak cu chungkhar hram a thawktu, “Kan Pa” tiah Jesuh nih a timi Jehovah theihhngalhnak cungah aa hngat bik. (Matthai 6:9) Vawlei cung chungkhar vialte hi vancung kan Pa thawngin a ummi a si caah chungkhar nuamhnak a chuahter mi kha a hngalh taktak. (Efesa 3:14, 15) Cu a si caah, chungkhar mi kip tuah hngami rian he aa tlaiin Baibal nih zeidah a kan cawnpiak?\nPATHIAN NIH CHUNGKHAR HRAM A THAWK\n3 Jehovah nih hmasa bik minung Adam le Evi kha a ser hna i nu le va in a fonh hna. Aa dawhmi vawlei paradis, Eden dum ah a chiah hna i tefa ngei u tiah a ti hna. “Tefa tampi in ngei u law nan tefa cu vawlei cung khuazakip ah khat hna seh” tiah Jehovah nih a rak ti hna. (Genesis 1:26-28; 2:18, 21-24) Cucu tuanbia men a si lo, zeicahtiah Jesuh nih chungkhar nunnak thawknak kong Genesis chimmi kha a hmaan tiah a rak langhter. (Matthai 19:4, 5) Harnak tampi kan tong i atu kan nuncan hi Pathian tinhmi ningin a si lo nain, chungkhar a nuamhter khomi a kong kha zoh u sih.\n4 Chungkhar mi kip nih dawtnak langhternak ah Pathian nawl i cawnnak thawngin chungkhar nunnak nuamh awkah a bawmh khawh. (Efesa 5:1, 2) Asinain, kan hmuh bal lomi Pathian cu zeitindah a nawl kan i cawn khawh lai? Jehovah nih a Fater kha van in vawlei ah a run thlah caah Pathian nawl cawn khawh a si ko. (Johan 1:14, 18) A Fapa Jesuh Khirh nih vawlei cung a um lioah vancung a Pa nawl kha ṭha tuk in aa cawn caah amah hmuh le a bia ngaih cu Jehovah he umṭi i a bia theih bantuk a si. (Johan 14:9) Cucaah, Jesuh langhtermi dawtnak kong kan hlathlai i a nunning kan i cawnnak thawngin chungkhar nunnak a nuamh khawh nakhnga kan bawmh khawh.\nVALE CAAH ZOHCHUNH AWK\n5 Jesuh nih a zultu pawl a pehtlaih hna bantukin vale nih an nupile kha an pehtlaih hna ding a si tiah Baibal nih a ti. Hi Baibal lamhruainak hi ruat hmanh: “Vale hna, Khrih nih Khrihfabu cu a dawt i a nunnak a pek bantukin nannih zong nih nan nupile kha nan dawt hna awk a si.…Pa nih an nupile cu anmah pum an i dawt bantukin an dawt hna awk a si. A nupi a dawmi pa cu amah le amah aa dawt a si ko. Ahohmanh nih mah pum kha an hua bal lo. Khrih nih Khrihfabu kha a cawm a zoh a khenh bantukin, ahohmanh nih a pum cu a zoh a khenh i a cawm ve.”—Efesa 5:23, 25-29.\n6 Jesuh nih zultu pawl in dirhmi khrihfabu a dawtnak cu vale caah a tlingmi zohchunh awk a si. Cu zultu pawl cu mi tlinglo an si ko nain, an ca i a nunnak a peknak thawngin “annih cu a dongh tiang hrimhrim in a dawt hna.” (Johan 13:1; 15:13) Cu bantuk cun vale kha hitin forh an si: “Nan nupile kha daw [“peng,” NW ] hna u law bia hrangin ti hna hlah u.” (Kolose 3:19) A caancaan ah a nupi nih ṭha tein a ṭhutum lo tikah a va kha a cung lei cawnpiaknak zulh awkah zeinihdah a bawmh lai? Amah theng i a palhnak le Pathian ngaihthiamnak hmuh awkah zeidah ka tuah awk a si ti kha a philh lo ding a si. Zeidah a tuah lai? A nupi tel in a cungah a sualmi hna kha a ngaihthiam hna lai. A nupi zong nih cutin a tuah ve awk a si. (Matthai 6:12, 14, 15) A hlawh a tlingmi chungkhar cu aa ngaithiammi mi pahnih i fonhnak a si tiah mi cheukhat nih zeiruangah an chim ti kha na hngal maw?\n7 Jesuh cu a zultu pawl cungah zawnruahnak a ngei peng ti kha vale nih an philhlo awk a si. A zultu pawl ri ngeihnak le pumsa lei herhmi kha a ruahpiak chih hna. Tahchunhnak ah, an tha a bat tikah hitin a ti hna: “Kanmah lawngte in kan um khawh nakhnga dingah kal tuah u sih law a dinh zong nan i din tuah lai.” (Mark 6:30-32) Nupile cung zongah zawnruahnak ngeih ding a si. Baibal nih “a der deuhmi an si” i vale nih nan “hmaizah” hna lai tiah a ti. Zeiruangah? Vale he nupile he an pahnih in “Pathian pekmi laksawng nunnak” a ngei veve mi an si caah a si. (1 Piter 3:7) Pathian hmai ah mi pakhat man a ngeihtermi cu pa a si caah, nu a si caah si loin zumhawktlakmi sinak tu a si kha vale nih philh lo ding a si.—Salm 101:6.\n8 Baibal nih “a nupi a dawmi pa cu amah le amah aa dawt a si ko” tiah a ti. Zeicahtiah Jesuh nih a chim bantukin nu le va cu “pahnih an si ti lo i pakhat an si cang.” (Matthai 19:6) Cucaah nu le pa umṭinak kha an pahnih ca lawngah an siter lai. (Phungthlukbia 5:15-21; Hebru 13:4) Mah khakha mah zawnruat loin pakhat le pakhat an herhmi an i tlinternak thawngin an tuah khawh. (1 Korin 7:3-5) Hi ralrin peknak hi cinken awk tlak a si: “Ahohmanh nih mah pum kha an hua bal lo.…Ahohmanh nih a pum cu a zoh a khenh i a cawm.” Vale nih an lu a simi Jesuh Khrih sinah kan kong kan i chim a hau lai ti kha hngal in nupi le cungah dawtnak ngeih a herh.—Efesa 5:29; 1 Korin 11:3.\n9 Lamkaltu Paul nih ‘Jesuh ngeihmi tlaihchan dawtnak’ kong kha a rak chim. (Filipi 1:8, NW ) Jesuh ngeihmi tlaihchan dawtnak cu mi a hrimhtermi ziaza pakhat a si, cucu a zultu a hung simi nu pawl caah duhnungmi ziaza a rak si. (Johan 20:1, 11-13, 16) Cu bantuk cun nupile nih an vale sinin tlaihchan dawtnak kha hmuh an duh.\nNUPILE CAAH ZOHCHUNH AWK\n10 Chungkhar pakhat cu bu pakhat a si i tlam a tlin nakhnga caah hruaitu lu ngeih a hau. Jesuh hmanh hruaitu Lu a ngei. “Pa cu nu lu a si” bantukin “Pathian cu Khrih lu a si.” (1 Korin 11:3) Kan zapi in a nawl kan ngaih awk a simi hruaitu kan ngeih caah Jesuh nih Pathian lamhruainak a ngaih ning kha kan caah zohchunh awk ṭha a si.\n11 A tlinglomi pa pawl cu an palh tawn caah a caancaan ah chungkhar caah hruaitu ṭha an si lo. Cu tikah, nupi nih zeidah a tuah awk a si? A va kha a nautat lai lo, lu si zong aa cuh lai lo. Pathian mit ah nemnak le daihnak lungthin ngeih a biapit tuk kha nupi nih a philh lo awk a si. (1 Piter 3:4) Mah lungput a langhternak thawngin thil umtuning a ṭhatlo caan hmanhah Pathian tang i dor awkah aa fawih deuh lai. Mahlengah, Baibal nih “nupile nih nan vale cu nan hmaizah hna lai” tiah a ti. (Efesa 5:33) Sihmanhsehlaw a va nih Khrih Lu sinak a cohlan lo ah tah zeitindah? Baibal nih nupile kha hitin a forh hna: “Cu bantuk ṭhiamṭhiam in nu nih nan vale kha an nawl nan ngaih hna awk a si. Cu ti nan tuah ahcun, nan vale pawl lak i Pathian bia a zum lomi hna nih khan, nan ziaza a ṭhami thawng cun Pathian bia cu an zumh lai, zeicahtiah zeitluk nun thiang in dah nan nun ti le zeitluk in dah nan upat hna kha anmah nih an hmuh ko lai.”—1 Piter 3:1, 2.\nSarah nih nupile caah zei zohchunh awk ṭha dah a rak langhter?\n12 A va zumtu a si zong a si lo zongah nupi nih a va he aa khat lomi a ruahnak kha fim ngaiin a langhter tikah a va a upat lo a si lo. A ruahnak cu a hmaan khomi a si i, a va nih a ngaih tikah an chungkhar dihlak caah a ṭha kho. Sarah nih an innchungkhar buainak pakhat he aa tlaiin hman tlakmi tonghtham ning pakhat a chimh tikah Abraham cu a hna a rak tla lo nain, “Sarah nih an chimh mi paoh tuah ko” tiah Pathian nih a rak ti. (Genesis 21:9-12) A va nih Pathian nawlbia he aa ralchanh lomi biachahnak a tuah tikah a nupi nih a hna a tlakpinak thawngin aa tangdornak kha a langhter.—Lamkaltu 5:29; Efesa 5:24.\n13 Nupi pakhat nih a rian tlamtlinter awkah a chungkhar caah a tuah khawhmi tampi a um. Tahchunhnak ah va a ngei cangmi nu pawl cu ‘an vale le an fale dawt a thiammi, mah le mah aa uk khomi le a thiangmi le innchungkhar khuasak ṭhate in a zohkhenh khomi le an vale bia a ngaimi an si’ lai tiah Baibal nih a ti. (Titas 2:4, 5) Cutin a tuahmi nupi nih chungkhar sinin a hmunmi dawtnak le upatnak a hmuh lai. (Phungthlukbia 31:10, 28) Asinain chungkhar timi cu a tlinglomi mi pahnih i fonh a si i thil umtuning cheukhat a chiat tuk ruangah i ṭhennak asiloah i maknak zong a chuak kho men. Thil umtuning cheukhat ruangah i ṭhen kha Baibal nih a awnh. Asinain i ṭhennak kha sawhsawh men ah kan rel lai lo, zeicahtiah Baibal nih hitin a kan cawnpiak: “Nu nih a va kha a kirtak hrimhrim lai lo;…cun pa nih a nupi kha ma hrimhrim hlah seh.” (1 Korin 7:10, 11) A nupi maw a va maw nu pa sualnak a tuah lawnglawng ah Cathiang ningin i mak khawh a si.—Matthai 19:9.\nNU LE PA CAAH A ṬHA BIKMI ZOHCHUNH AWK\n14 Nu le pa caah Jesuh le ngakchia an i pehtlaih ning cu a ṭha bikmi zohchunh awk a si. Midang nih ngakchiatete kha Jesuh sin rat an dawnh hna lioah Jesuh nih “ngakchia cu ka sinah ratter ko hna u” tiah a rak ti hna. Cun “ngakchia cu a pom hna i an cungah a kut a chuan i thluachuahnak a pek hna” tiah Baibal nih a ti. (Marka 10:13-16) Jesuh nih ngakchiatete kha caan a rak pek hna bantukin na fanule na fapale hna kha cutin caan na pek ve hna awk a si lo maw? Ngakchia kha caan tlawmpal si loin caan tampi pek a herh. Jehovah nih nu le pa kha nan fale nan cawnpiak hna lai tiah a fial hna caah caan pek a hau.—Deuteronomi 6:4-9.\nJesuh nih ngakchia a pehtlaih hna ning khan nu le pa nih zeidah cawn khawh a si?\n15 Hi vawlei hi a chiat chin lengmang caah ngakchia hna kha nu pa sualnak a tuahpitu ti bantuk hrawk a timmi hna sinin a hupphengtu nu le pa kha fale nih an herh. Jesuh nih “ka fale” tiah dawtnak in a auhmi hna a zultu pawl kha zeitindah a huhphenh hna kha ruat hmanh. Tlaihkhih a si i thah a si lai te ah a zultu pawl kha luatnak lam a rak tuahpiak hna. (Johan 13:33; 18:7-9) Nu le pa pakhat in Khuachia nih na fale harnak pek a timhnak hna kha naa ralrin a hau. A hlankan in ralrin pek chung a herh.* (1 Piter 5:8) Pumsalei, thlaraulei le ziazalei ah voi dang nakin ṭhihphaih an tong khun.\n16 Jesuh a thih hlan zan ah kan lakah ahodah a ngan deuh tiin zultu pawl cu an rak i al. Jesuh nih an cung thinhun canah, a bia le zohchunh awk a tuahsernak he dawtnak in a rak nawl hna. (Luka 22:24-27; Johan 13:3-8) Nu le pa pakhat na si ahcun na fale an palhnak na remh tik hna ah Jesuh zohchunh awk zeitindah naa cawn kha na hngal maw? Fale chimhhrinh a herh cu a hmaan ko, sihmanhsehlaw thinhun bu in si loin ‘an i tlak ningin’ chimhhrinh awk a si. Ruat setsai lo in “nam chunh bangin” fale chimhhrinh cawnpiak cu na duh lai lo. (Jeremiah 30:11; Phungthlukbia 12:18) Cutin na chimhhrin hna ahcun na fale nih cutin chimhhrin a ṭhat kha a hnu ah an hngalh lai.—Efesa 6:4; Hebru 12:9-11.\nNGAKCHIA CAAH ZOHCHUNH AWK\n17 Ngakchia nih tah Jesuh sinin cawn khawh a si maw? A si! Jesuh nih zohchunh awk a nunning in zeitindah nu le pa nawl ngaih ding a si kha a rak langhter. “Ka Pa nih a ka cawnpiak mi lawnglawng ka chim” tiah a rak ti. Cun “a duhmi kha ka tuah zungzal” tiah a rak ti fawn. (Johan 8:28, 29) Jesuh nih vancung a Pa nawl kha a rak ngaih. Cun Baibal nih ngakchia hna nu le pa bia ngai u tiah a ti. (Efesa 6:1-3) Jesuh cu a tlingmi ngakchia a si ko nain, mitlinglo a simi a nu le a pa, Mari le Josef kha an nawl a rak ngaih hna. Cu ruangah an chungkhar dihlak an i nuam lai ti cu a fiang!—Luka 2:4, 5, 51, 52.\n18 Ngakchia nih Jesuh he i lawh khawh deuhnak le nu le pa lung a lawmhter deuh khomi lam an hngal maw? Khua caan ahcun mino nih nu le pa nawlngaih kha an i harh, sihmanhsehlaw Pathian nih nu le pa nawl ngai hna seh ti a duh hna. (Phungthlukbia 1:8; 6:20) Jesuh cu a harmi thil umtuning a ton hmanhah vancung a Pa nawl kha a zungzal in a rak ngaih. Voikhat cu Jesuh nih Pathian duhnak tuah a har tuk lioah, “na hna a tlak ahcun hi hrai [na ka halmi] hi ka ṭhialpiak ko” tiah a rak ti. Sihmanhsehlaw Jesuh nih a Pa nih thil ṭha bik a theih kha a hngalh caah Pathian fialmi kha a rak tuah. (Luka 22:42) Ngakchia nih nawl ngaih awk an cawnnak thawngin nu le pa le vancung an Pa kha an lung an lawmhter tuk hna.#—Phungthlukbia 23:22-25.\nLeem an ton tikah mino nih zei kong dah an ruah awk a si?\n19 Khuachia nih Jesuh a rak lem caah mino zong thilṭhalo tuah awkah a lem ve hna lai ti kha kan zumh khawh. (Matthai 4:1-10) Doh a harmi ṭhirual hneknak kha Satan Khuachia nih a hman khawh. Cu a si caah, ngakchia nih thilṭhalo a tuahmi hna he i komh lo ding kha a biapi tuk! (1 Korin 15:33) Jakob fanu Dinah nih Jehovah a bialomi a komh hna ruangah buainak tampi a rak chuak. (Genesis 34:1, 2) Chungkharmi pakhat nih nu le pa sualnak a tuah tikah chungkhar zei tluk in dah a hnorsuan ti kha ruat hmanh!—Phungthlukbia 17:21, 25.\nCHUNGKHAR NUAMHNAK TAWHFUNG\n20 Baibal ruahnak cheuhmi zulh tikah chungkhar buainak kha tei a fawi deuh. A taktak ah, cu ruahnak cheuhnak zulh cu chungkhar nuamhnak tawhfung a si. Cucaah vale hna, nan nupile kha daw hna u law Jesuh nih Khrihfabu a pehtlaih bantukin nan nupile kha pehtlai ve hna u. Nupile hna, nan vale lu sinak tangah i dor u law Phungthlukbia 31:10-31 chung i nupi ṭha nunning kha cawng u. Nu le pa hna, nan fale kha cawnpiak hna u. (Phungthlukbia 22:6) Pale hna, ‘nan innchungkhar kha ṭha tein zohkhenh’ u. (1 Timote 3:4, 5; 5:8) Cun ngakchia hna, nan nu le nan pa kha an bia ngai hna u. (Kolose 3:20) Chungkhar ah ahohmanh mitling kan um lo, kan zapi in palhnak kan tuah cio dih tawn. Cucaah toidor tein pakhat le pakhat ngaihthiamnak i hal u sih.\n21 A si, Baibal ah chungkhar nunnak he aa tlaimi man a ngeimi cawnpiak chimhhrinhnak tampi a um. Mahlengah Baibal nih Pathian vawlei thar, Jehovah a biami hna in a khat laimi vawlei paradis kong zong a kan cawnpiak. (Biathlam 21:3, 4) Zei tluk ruahchannak ṭha nih dah a kan hngah! Baibal, Pathian Bia ah kan hmuhmi lamhruainak kan zulhnak thawngin atu hmanhah a nuammi chungkhar nunnak kan ngei kho.\nVale nih an pum an i dawt bantukin an nupile kha an dawt ve hna awk a si.—Efesa 5:25-29.\nNupile nih innchungkhar cungah dawtnak ngei in an vale kha an upat hna awk a si. —Titas 2:4, 5.\nNu le pa nih an fale kha dawt awk, cawnpiak awk le huhphenh awk a si.—Deuteronomi 6:4-9.\nNgakchia nih nu le pa nawl nan ngaih hna awk a si.—Efesa 6:1-3.\n* Ngakchia huhphenhnak caah bawmtu kha Jehovah Hngaltu hna nih an chuahmi A Liannganmi Saya Sinin Cawng timi cauk [Kawl holh] ṭhen 32 nak ah hmuh a si.\n# Ngakchia pakhat kha a nu le a pa nih Pathian nawlbia buar awk an fial tik lawngah an nawl ngaih lo kha a hmaan.—Lamkaltu 5:29.\n1. Chungkhar nunnak nuamhnak tawhfung cu zeidah a si?\n2. Chungkhar nuamhnak cu zei theihhngalhnak cung ah dah aa hngat?\n3. Baibal nih minung chungkhar hram thawknak kha zeitindah a chim i, cu a chimmi bia a hmaan kha zeitindah kan hngalh?\n4. (a) Chungkhar mi kip nih an chungkhar kha zeitindah an nuamhter khawh? (b) Chungkhar nuamhnak caah Jesuh nunning hlathlai cu zeicah a biapit tuk?\n5, 6. (a) Jesuh nih khrihfabu a pehtlaih ning cu vale caah zeitindah zohchunh awk a si? (b) Sual ngaihthiammi si awkah zei tuah dah a herh?\n7. Jesuh nih zeidah ruat chih in vale caah zei zohchunh awk dah a chiah?\n8. (a) Va pakhat caah ‘a nupi a dawmi cu amah le amah aa dawt a si ko’ ti cu zeitindah a si? (b) “Pakhat” an si timi hi nu le va caah zei sullam dah a ngeih?\n9. Filipi 1:8 ah Jesuh i zei ziaza dah langhter a si i, zeiruangah vale nih cu ziaza cu nupile sinah langhter awk a si?\n10. Jesuh nih nupile caah zohchunh awk zeitindah a chiah?\n11. Nupi nih a va cungah zei lungput dah a ngeih awk a si i, a tuahsernak nih zei thil dah a chuahter khawh?\n12. Nupi pakhat nih a ruahnak kha upatnak in langhter cu zeicah a palh lo?\n13. (a) Titas 2:4, 5 nih va a ngeimi nu pawl kha zei tuah awk ah dah a forh hna? (b) I ṭhennak le i maknak he aa tlaiin Baibal nih zeidah a chim?\n14. Jesuh nih ngakchia kha zeitindah a pehtlaih hna i, ngakchia nih nu le pa sinin zeidah an herh?\n15. Nu le pa nih fale huhphenhnak caah zeidah an tuah khawh?\n16. A zultu pawl tlinlonak Jesuh tonghtham ning in nu le pa nih zeidah an i cawn khawh?\n17. Jesuh nih ngakchia caah zohchunh awk ṭha bik zeitindah a rak chiah?\n18. Zeiruangah dah Jesuh nih vancung a Pa nawl a ngaih zungzal i, tuchan ah ngakchia nih nu le pa nawl an ngaih tikah ahodah aa lawm?\n19. (a) Satan nih ngakchia kha zeitindah a lem hna? (b) Ngakchia tuahsernak ṭhalo nih nu le pa kha zeitindah a hnorsuan khawh?\n20. Chungkhar nunnak a nuamh khawh nakhnga chungkhar mi pakhat cio nih zeidah tuah awk a si?\n21. Hmailei ah zei ruahchannak ṭha dah a um i, zeitindah atu ah chungkhar nunnak nuamhter khawh a si?\nMah timhtuahnak nih Pathian he i naih chin awk le chungkhar pehtlaihnak fehter chin awkah zeitindah aan bawmh khawh ti kha hlathlat.


CBCUSA – CBCUSA\nPathian nih an riantuannak thluachuah a pek. Office tha tuk a pek hna. A bawmtu kan si dih caah A kan pek kan ti lai. Hmailei zong ah Pathian nih lam hruai in thluachah pek ko seh! Hakha ah minung 3000 a tlummi hall cu leikhuaza Laitlai Chin zumtu dihlak nih i bawm in sak…\nCOLORADO CHIN BAPTIST CHURCH PASTORS THLACAMPIAKNAK\nAUSTIN MYANMAR CHRISTIAN CHURCH, TEXAS LENNAK\nINTERNATIONAL CHIN LITERATURE SOCIETY [ICLS]\nVawleipi cung Laitlai Chin khrihfabu vialte riantuan tinak caah November 15-16, 2014 ah tuahmi International Chin Christian leaders hna tonnak ah tuah ding in hnatlak a si. International Chin Christian Fellowship [ICCF] tiin min kan bunh hmasa. CBCUSA BT nih ICLS min hi a tha in an ruah caah an ti ning tein kan hman….\nCBCUSA le CACC, Hakha Rianṭuan Ṭinak\nCBCUSA nih CACC he rianttuan tti ding in phunghram zong ah aa ttial bantuk in 2007 in nihin tiang rian kan ttuan tti hna. CACC ram nih a huap chihmi Paletwa, Kanpalet, Mindat le Matupi peng hna ah rianttuannak cu thazang kan pek hna. A bik in, Matupi Bible sianginn cu kanmah ta tluk in…\nKum 84 a simi Lairam Chin Baptist khrihfabu hna cu 1983 kum in ramthar rianttuannak in aa hrimtthan. Hi ramthar rianttuannak cu CCOC tiah min pek a si. Lairam ah Khrih Thawngttha a phaknak 1899 kum in kum zakhat tlinnak 1999 chung ah Laimi vialte cu Khrih zultu kan si lai tiin Chak Lairam in…\nPaletwa Mission Paletwa minung hna hi Buddhist le khuachia biami Animist an tam bik. Kawl cozah nih Buddhist ah luh ter dih a duh hna. Sifak le ngakttah bawmhnak tuah piak in Buddhist ah can ter dih a timh hna. Paletwa peng minung cu kan biaknak a khah lo ruangah le miphun dang nih an phak khawh deuh hna…


Pastor nih Biak inn chungah a nupi sinior pastor cu a tha hnuah pulpit hmaiah amah a that ve; A ruang – Thechinlungnews\nPastor nih Biak inn chungah a nupi sinior pastor cu a tha hnuah pulpit hmaiah amah a that ve; A ruang\nA poi tuk ee!! Khrihfa si tung i, mah bantuk thil tuah cu. Kum 2020 hrawm thawk ah thawngpang kan theih mi pawl cu thawngpang chia lawngte si ko rua hi. Minung kan nunnak hi zeitlukin dah a sunglawi. Mah bantuk in mah le mah i thah hi cu a pawi tuk mi a si. Kanya ram ah pastor pakhat nih a nupi cu biak inn chungah a thah hnuah a mah cu Pulpit ah a dir lio ah a hngawng ah namte in at i a thi cawlh ve. Mah bantuk a tuah mi hi, pumnak service an mang lio ah a si tiah source nih a chimh.\nMombasa khuah Ground For God’s Gospel Church ah assistant Pastor Elijah misiko a thutnak in a dir i, a nupi senior pastor Ann Mughoi pulpit ah a thu lio mi cu namtein a va saw tiin palik nih an chimh. A nupi cu a thih hnuah amah zong pulpit hmai ah a that ve tiah a chimh. Mombasa khuah Palik Chief Julius Kiragu nih cun, Pastor nih hin thlacam lio ah a thl tein a nupi sin ah a va kal i, biathli chimh ding bantuk in, natein a nupi cu namte in a va sawh diam tiin a chimh.\nMipi nih an chimh ning ah cun hi nupa hna hi, Hi khrifa bu chungah lu bik an si,an nih cuh peng caah mah bantuk thihnak hi an tawn mi a si tiah a chimh. Kum 2017 zongah anupi nih a pasal nih thah aka timh tiah palik sin ah report a rak tuah bal cang. A pasal hi thlakhat hrawng cu thonginn ah a rak um bal ve cang. Hi nupa nih hin fa 4 an ngeih i. Misiko nih mah bantuk thil a tuah mi kongah mipi sin ah ca point 17 a ttial i, a nupi sin ah a lungtlinlonak lawngte a si. Kanya ram hi Africa ram ah ummi a si i, minung hi 50 million hrawng an um. President a rak ttuan cang mi Barack Obama pa chuahkehnak ram a si. Source: Daily Nation\nBe the first to comment on "Pastor nih Biak inn chungah a nupi sinior pastor cu a tha hnuah pulpit hmaiah amah a that ve; A ruang"